Bokoca na Mataveilewai na iTotogi kei Akopyan e Rusia\nWILIKA ENA VOSA Afrikaans Albanian American Sign Language Armenian Azerbaijani Brazilian Sign Language Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French French Sign Language Georgian German Greek Hebrew Hiligaynon Hungarian Iban Iloko Indonesian Isoko Italian Japanese Kazakh Kinyarwanda Kirghiz Kongo Korean Korean Sign Language Lingala Lithuanian Malagasy Malay Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Ukrainian Vietnamese Yoruba vakaViti\nBrother kei Sister Akopyan (eliu e lomadonu) kei ira eso tale era mai veitokoni ena mataveilewai.\n6 MAJI, 2019\nEna imatai ni Maji, 2019 e bokoca na Mataveilewai Cecere ni Ripabuliki kei Kabardino-Balkaria, e dua na vakatulewa ni mataveilewai e ra ni totogitaki Brother Arkadya Akopyan. Sa sivi qo e dua na yabaki nona veilewai voli mai, e beitaki vakailasu ni veisoliyaka tiko na ivola e uqeta na “tiko yavavala” kei na ‘veicati vakamatalotu.’\nDua na gauna sa oti e totogitaki o Brother Akopyan sa yabaki 70, me cakacaka ena itikotiko. E qai bokoca na Mataveilewai Cecere na vakatulewa qori.\nEda duavata kei Brother Akopyan nida vakavinavinakataki Jiova ena vuku ni vakatulewa bibi qori. Meda nanumi ira tiko mada ga na tacida ena noda masu mera vosota tiko ga ena yalodina.—2 Cesalonaika 1:4.\niMeli iMeli Bokoca na Mataveilewai na iTotogi kei Akopyan e Rusia


Vakatekivu 11 | iVolatabu ena Internet | Vakadewa ni Vuravura Vou\nWILIKA ENA VOSA Afrikaans Albanian Albanian Sign Language American Sign Language Amharic Arabic Argentinean Sign Language Armenian Armenian (West) Ashaninka Australian Sign Language Aymara Azerbaijani Azerbaijani (Cyrillic) Baoule Batak (Karo) Batak (Toba) Belgian French Sign Language Bicol Bislama Bolivian Sign Language Brazilian Sign Language British Sign Language Bulgarian Cambodian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Drehu Dutch Dutch Sign Language Ecuadorian Sign Language Efik Emberá (Northern) English Estonian Ewe Filipino Sign Language Finnish Finnish Sign Language Flemish Sign Language French French Sign Language Ga Galician Georgian German German Sign Language Ghanaian Sign Language Greek Greek Sign Language Guambiano Guarani Guatemalan Sign Language Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Sign Language Hungarian Hungarian Sign Language Icelandic Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Jamaican Sign Language Japanese Japanese Sign Language Javanese Kannada Karen (S'gaw) Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Kosraean Laotian Latvian Lingala Lithuanian Luganda Lunda Luo Luvale Macedonian Madagascar Sign Language Malagasy Malawi Sign Language Malay Malayalam Malaysian Sign Language Maltese Marathi Maya Melanesian Sign Language Mexican Sign Language Motu Mozambican Sign Language Myanmar Myanmar Sign Language Navajo Ndebele Ndebele (Zimbabwe) Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Paraguayan Sign Language Pennsylvania German Persian Peruvian Sign Language Polish Polish Sign Language Portuguese (Brazil) Portuguese (Portugal) Portuguese Sign Language Punjabi Punjabi (Roman) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Romanian Romanian Sign Language Russian Russian Sign Language Salvadoran Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovak Sign Language Slovenian Slovenian Sign Language Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Swedish Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Torres Strait Creole Tshiluba Tsonga Turkish Turkish Sign Language Turkmen Tuvaluan Twi Tzotzil Uighur (Cyrillic) Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Vietnamese Sign Language Wallisian Waray-Waray Wayuunaiki Xavante Xhosa Yoruba Zambian Sign Language Zimbabwe Sign Language Zulu vakaViti\nTawa mai Pepeli (1-4)\nVakasesea o Jiova na vosa (5-9)\nTekivu vei Semi me yacovi Eparaama (10-32)\nVuvale nei Tira (27)\nBiuti Uri o Eparaama (31)\n11 Ena gauna qo e dua ga nodra vosa e vuravura taucoko, e tautauvata tale ga na levu ni vosa era vakayagataka. 2 Nira lako vaka ina tokalau, era kunea sara e dua na vanua bucabuca ena vanua o Saina,+ era mani vakaitikotiko kina. 3 Era veivosaki sara, era kaya: “Mai! Meda buli biriki, qai vavia ena buka.” Era vakayagataka na biriki me isosomi ni vatu kei na drega loaloa kabikabi me palasita. 4 Era kaya: “Mai! Meda tara e dua noda koro, me dua tale ga na kena valececere me yaco sara i lomalagi na delana, me rogo kina na yacada, meda kua kina ni talabusese e dela i vuravura.”+ 5 E qai lako sobu o Jiova me raica na koro kei na kena valececere era tara na luve ni tamata. 6 E kaya sara o Jiova: “Raica! Era dua ga na umatamata qai dua ga na vosa+ era vosataka, qo na ka era sa tekivu cakava. Na ka kece ga era vakasamataka mera cakava, sa na sega tu ga ni dredre vei ira. 7 Mai! Daru*+ lako sobu e kea me daru vakasesea na nodra vosa, me kua kina nira veikilai vosa.” 8 Mani vakavuna o Jiova mera talabusese e dela i vuravura taucoko,+ mai tu yani vakadua nodra tara vale. 9 Qori na vuna e vakatokai kina me o Pepeli,*+ ni a vakasesea mai kea o Jiova na vosa ni vuravura taucoko, qai vakavuna o Jiova mera biubiu mai kea mera talabusese e dela i vuravura taucoko. 10 Qo na itukutuku kei Semi.+ Sa yabaki 100 o Semi sa qai sucu na luvena o Afakisati,+ qo ni oti e rua na yabaki mai na Waluvu. 11 Ni sa sucu o Afakisati, e bula tale tiko o Semi me 500 na yabaki. E qai so tale na luvena tagane kei na luvena yalewa.+ 12 E bula o Afakisati me 35 na yabaki, sa qai sucu na luvena o Sela.+ 13 Ni sa sucu na luvena o Sela, e bula tale tiko o Afakisati me 403 na yabaki. E qai so tale na luvena tagane kei na luvena yalewa. 14 E bula o Sela me 30 na yabaki, sa qai sucu na luvena o Iperi.+ 15 Ni sa sucu na luvena o Iperi, e bula tale tiko o Sela me 403 na yabaki. E qai so tale na luvena tagane kei na luvena yalewa. 16 E bula o Iperi me 34 na yabaki, sa qai sucu na luvena o Peleki.+ 17 Ni sa sucu na luvena o Peleki, e bula tale tiko o Iperi me 430 na yabaki. E qai so tale na luvena tagane kei na luvena yalewa. 18 E bula o Peleki me 30 na yabaki, sa qai sucu na luvena o Riu.+ 19 Ni sa sucu na luvena o Riu, e bula tale tiko o Peleki me 209 na yabaki. E qai so tale na luvena tagane kei na luvena yalewa. 20 E bula o Riu me 32 na yabaki, sa qai sucu na luvena o Seruke. 21 Ni sa sucu na luvena o Seruke, e bula tale tiko o Riu me 207 na yabaki. E qai so tale na luvena tagane kei na luvena yalewa. 22 E bula o Seruke me 30 na yabaki, sa qai sucu na luvena o Neori. 23 Ni sa sucu na luvena o Neori, e bula tale tiko o Seruke me 200 na yabaki. E qai so tale na luvena tagane kei na luvena yalewa. 24 E bula o Neori me 29 na yabaki, sa qai sucu na luvena o Tira.+ 25 Ni sa sucu o Tira, e bula tale tiko o Neori me 119 na yabaki. E qai so tale na luvena tagane kei na luvena yalewa. 26 E bula o Tira me 70 na yabaki, ratou sa qai sucu o Eparaama,+ o Neori,+ kei Erani. 27 Qo na itukutuku kei Tira. O Tira na tamai Eparaama, o Neori, kei Erani, ia o Erani e qai tamai Loti.+ 28 E mate o Erani ena vanua e sucu kina mai Uri,+ na nodra vanua na kai Kalitia+ ni se bula tiko o Tira na tamana. 29 Rau qai dui vakawati o Eparaama kei Neori. Na yaca i wati Eparaama o Serai,+ na yaca i wati Neori o Milika,+ na luvei Erani, na tamadrau o Milika kei Isika. 30 Ia a yava+ o Serai, e sega ni vakaluveni. 31 E qai kauti Eparaama na luvena o Tira, kei na makubuna o Loti+ na luvei Erani, kei na vugona o Serai na wati Eparaama na luvena, ratou qai biubiu vata kei koya mai Uri na nodra vanua na kai Kalitia, me ratou gole ina vanua o Kenani.+ Oti eratou yaco i Karana,+ ratou mani vakaitikotiko kina. 32 Na yabaki kece ni bula i Tira e 205, sa qai mate e Karana.\n^ Ena vosa vakaIperiu, na “daru” e rawa ni dusia e le rua se sivia.\n^ Kena ibalebale “Veilecayaki.”


NA LAKO YANI 1 FOV - Ia oqo na yacadra na luve i - Bible Search\nNA LAKO YANI int NA LAKO YANI 2\nNA LAKO YANI 1\nEra sa tubu me lewe vuqa na kawa i Isireli mai Ijipita, 1-7. Sa vakacacani ira ko ira na kai Ijipita, ka vakamatea na luvedra tagane, 8-22.\n1Ia oqo na yacadra na luve i Isireli, era lako vata kei Jekope ki Ijipita; a tamata yadua kei na nona lewe-ni-vale ka lako mai: 2ko Rupeni, ko Simioni, ko Livai, kei Juta, 3ko Isakari, ko Sepuloni, kei Penijamini, 4ko Tani, kei Nafitalai, ko Kata, kei Aseri. 5Ia na tamata kecega sa kawa i Jekope era lewe vitusagavulu: ia ko Josefa, sa tiko eliu mai Ijipita.\n6A sa mate ko Josefa, kei iratou na tuakana kei na tacina kecega, kei nai tabatamata kecega ko ya. 7A ra sa vakaluveni na luve i Isireli, ka tubu vakalevu, ka ra lewe vuqa mai, ka tubu me ra kaukauwa vakalevu sara; a sa tawa sara kina na vanua vei ira.\n8A sa tubu e dua tani na tui me lewai Ijipita, ka sega ni kilai Josefa. 9A sa kaya vei ira na nona tamata ko koya, Raica, ko ira na Isireli era sa lewe vuqa ka kaukauwa, ia koi keda eda sa lewe lailai ka malumalumu: 10tou lewa mada, me da cakacaka vaqaseqase vei ira; de ra tubu tiko mai, ka sa yaco e dua nai valu, era na qai la'ki totaki ira na noda meca, ka veivala kei keda, ka lako tani e na vanua oqo. 11A ra sa qai lesia eso na turaga me lewa na nodra cakacaka, me vakasaurarataki ira e na nodra i tavi bibi. A ra sa tara me nei Fero na koro ni yau, ko Picomi kei Reamisesi. 12Ia ni sa levu cake na nodra vakasaurarataki ira, era sa vakalewevuqataki mai kina, ka ra sa tubu tiko. A ra sa rarawa e na vukudra na Isireli. 13Ia ko ira na kai Ijipita, era sa vakasaurarataki ira na Isireli me ra cakacaka vakabibi: 14a sa vakararawataka na nodra bula e na cakacaka ni bobula, e na caka lase kei na vatu-buli, kei na cakacaka kecega e na were; ia na nodra cakacaka kecega era sa kitaka era sa vakasaurarataki vakararawa kina.\n15A sa vosa na tui Ijipita vei rau na vu-ni-kalou vei ira na Iperiu: a yacana e dua ko Sifira, na yacana nai karua ko Pua: 16a sa kaya, Ni drau sa vu-ni-kalou vei ira na Iperiu, drau raica nai dabedabe era vakasucu kina; ke sa gonetagane, drau qai vakamatea: ia ke sa goneyalewa, me bula ga. 17A rau sa rerevaka na Kalou na vu-ni-kalou, ka sega ni kitaka me vaka ka vakarota vei rau na tui Ijipita: a rau sa vakabulai ira na gonetagane. 18A ra kacivi rau na vu-ni-kalou na tui Ijipita, ka kaya vei rau, A cava drau sa cakava kina na ka oqo, ka me vakabulai ira na gonetagane? 19A rau sa kaya vei Fero na vu-ni-kalou, Era sa sega dina ni vakataki ira na yalewa ni Ijipita, ko ira na yalewa Iperiu; ni ra sa kaukauwa; era sa vakasucu ni sa bera ni curu vei ira na vu-ni-kalou. 20A sa caka vinaka kina na Kalou vei rau na vu-ni-kalou: a ra sa lewe vuqa mai na tamata, ka tubu me kaukauwa sara. 21Ia e na vuku ni rau sa rerevaka na Kalou na vu-ni-kalou, sa qisi rau me rau vakaluveni. 22Sa qai vakaroti ira na nona tamata kecega ko Fero, ka kaya, A gonetagane kecega sa sucu mai, dou biuta laivi ki na uciwai, ia na goneyalewa kecega dou vakabula.


Dauveilewai 20 | iVolatabu ena Internet | Vakadewa ni Vuravura Vou\nRa valuti na Penijamini (1-48)\n20 Era mani biubiu kece na Isireli mai Tani+ me yaco i Pieri-sepa kei na vanua o Kiliati,+ era soqoni vata ena duavata na isoqosoqo taucoko ena mata i Jiova e Misipa.+ 2 Era mai tu kei na ivavakoso ni tamata ni Kalou na nodra turaga na tamata kei na yavusa kece e Isireli, era le 400,000 na sotia era taubale era vakaiseleiwau.+ 3 Era rogoca na Penijamini nira lako cake i Misipa na Isireli. Era kaya sara na Isireli: “Moni tukuna mai vei keimami se yaco vakacava na ka vakadomobula qo?”+ 4 E mani sauma na Livai,+ na watina na yalewa a vakamatei: “Au a lako mai Kipea+ e nodra na Penijamini kei na watiqu lailai me keirau moce kina ena bogi. 5 Era via vakacacani au na lewe* i Kipea ra qai wavokita na vale ena bogi. E nodra inaki mera vakamatei au, ia era kucuva na watiqu lailai mani mate.+ 6 Au taura sara na watiqu lailai, au musumusuki koya au qai vakauta e yadua na tikina ina vanua kece e votai vei Isireli+ nira vakayacora na ivalavala vakamadua qai beci e Isireli. 7 Ia qo moni tukuna mai na Isireli taucoko na nomuni nanuma kei na nomuni lewa.”+ 8 Era tu kece ena duavata na tamata, era kaya: “Ena sega ni dua vei keimami ena lako ina nona valelaca se lesu ina nona vale. 9 Qo na ka eda na cakava vei Kipea: Eda na lako cake meda valuta nida vakawirimadigi.+ 10 Eda na digia e 10 na tamata vei ira na 100 mai na yavusa kece e Isireli, e 100 vei ira na le 1,000, e 1,000 vei ira na le 10,000, mera kau kakana me kedra na mataivalu mera valuti Kipea e nei Penijamini, ena ivalavala veibeci era cakava e Isireli.” 11 Era kumuni vata gona na Isireli taucoko mera duavata ni valuta na koro. 12 Era tala eso na tagane na yavusa e Isireli vei ira kece na lewe ni yavusa na Penijamini, era kaya: “Na ka vakadomobula cava oni vakayacora ena kemuni maliwa? 13 Moni soli ira mai na tagane macawa era tiko qori e Kipea+ me keimami vakamatei ira, me keimami vakaotia kina na ka ca e Isireli.”+ Ia era sega ni muria na Penijamini na ka era tukuna na wekadra na Isireli. 14 Era kumuni sara e Kipea na Penijamini mai na koro kece mera lai valuti ira na Isireli. 15 Era mani digitaka ena siga oya na Penijamini e 26,000 na tamata era vakaiseleiwau mai na nodra koro kece, e 700 ga e digitaki vei ira na lewe i Kipea. 16 Era lewe ni mataivalu qo e 700 na tamata digitaki era liga imawi. E rawa nira rabotaka kece na vatu me sega ni cala, ke lekaleka mada ga.* 17 Era digitaka na Isireli e 400,000 na tamata vakaiseleiwau,+ era sega ni wili kina na Penijamini. Era dauvala kece. 18 Era tucake mera lako cake i Peceli mera taroga na Kalou.+ Era qai kaya na Isireli: “O cei vei keimami me liutaka na nodra valuti na Penijamini?” E kaya o Jiova: “Me liutaka o Juta.” 19 Oti oya era lako cake na Isireli ena mataka mera keba e Kipea. 20 Era lako yani na Isireli mera valuti ira na Penijamini, era tuva vakaivalu mera valuti ira e Kipea. 21 Era biuti Kipea mai na Penijamini, era vakamatea sara e 22,000 na Isireli ena siga oya. 22 Ia era yaloqaqa mai na Isireli, era lako tale mera tuva vakaivalu ena vanua vata ga me vaka ena imatai ni siga. 23 Era mani lako cake na Isireli ra qai tagi ena mata i Jiova me yacova na yakavi, era tarogi Jiova: “Me keimami lako tale me keimami valuti ira na wekai keimami na Penijamini?”+ E kaya sara o Jiova: “Moni lako cake, moni valuti ira.” 24 Era mani toro volekati ira yani na Penijamini na Isireli ena ikarua ni siga. 25 Era biuti Kipea mai na Penijamini mera vakasota ena ikarua ni siga, era vakamatea tale e 18,000 na Isireli+ era vakaiseleiwau taucoko. 26 Oti era lako cake taucoko na Isireli i Peceli. Era tagi, era dabe ena mata i Jiova+ mera lolo+ ena siga oya me yacova na yakavi, era cabora tale ga na isoro kama+ kei na isoro ni veiyaloni+ ena mata i Jiova. 27 Oti oya era tarogi Jiova+ na Isireli ni a tiko e kea ena gauna oya na kato ni veiyalayalati ni Kalou dina. 28 Ena gauna oya e veiqaravi* tiko ena mata ni kato o Finiasi+ na luvei Eliesa, na luvei Eroni. Era taroga: “Me keimami lako tale me keimami valuti ira na wekai keimami na Penijamini se me kua?”+ E kaya o Jiova: “Lako cake, au na soli ira e ligamuni nimataka.” 29 Era qai lesia na Isireli eso na tagane mera toka vuni+ e Kipea taucoko. 30 Era lako cake sara na Isireli mera valuti ira na Penijamini ena ikatolu ni siga, era tuva vakaivalu mera valuti Kipea me vaka ga e liu.+ 31 Nira lako yani na Penijamini mera vakasota kei ira na mataivalu, era vagolei tani mai na koro.+ Me vaka ga e liu era tekivu ravuravu ra qai vakamatea eso e gaunisala, e dua e lako cake i Peceli, e dua tale i Kipea, e rauta ni 30 na Isireli era mate ena lomanivanua.+ 32 Era kaya sara na Penijamini: “Era sa druka e matada me vaka ga e liu.”+ Ia era kaya na Isireli: “Meda suka, meda vagolei ira tani mai na koro me yaco i gaunisala.” 33 Era duri kece na Isireli mai na nodra tikina mera lai tuva vakaivalu e Pealitamari, ia o ira na Isireli era toka vuni era biuta mai na nodra tikina ena yasayasa o Kipea. 34 Era lako gona yani donui Kipea e 10,000 na tamata digitaki mai vei ira kece na Isireli, e kaukaua sara na nodra veiraravui. Ia era sega ni kila na Penijamini na leqa sa vakarau yaco. 35 E qai vakadrukai ira na Penijamini+ o Jiova e matadra na Isireli, era mani vakamatea na Isireli ena siga oya e 25,100 na Penijamini era vakaiseleiwau taucoko.+ 36 Era nanuma na Penijamini nira sa druka na Isireli nira vakasuka mai vei ira na Penijamini,+ ia era vakasuka nira nuitaki ira na toka vuni mai Kipea.+ 37 Era yavala totolo sara na toka vuni mera cici yani i Kipea. Era tawase sara na toka vuni mera ravuta na koro taucoko ena iseleiwau. 38 Era sa lalawataka oti na Isireli mera vakuvuya na kubou ena koro o ira na toka vuni mai kea. 39 Nira suka ena ivalu na Isireli, era tekivu ravuravu na Penijamini era vakamatea e 30 na Isireli,+ era kaya: “Era sa druka tale e matada me vaka ga ena ivalu e liu.”+ 40 Ia e tekivu kuvu cake na kubou mai na koro me vaka e dua na duru kubou. Nira vuki na Penijamini mera rai yani, era raica ni sa yameyame tu i lomalagi na koro taucoko. 41 Era qai vuki yani na Isireli, dua na ka nodra lomaleqa na Penijamini nira raica na leqa sa yacovi ira. 42 Era mani drovaki ira na Isireli nira gole ina vanua talasiga, ia e muri ira na ivalu, nira mai veitokoni na tagane era biuta mai na koro mera vakamatei ira. 43 Era wavokiti ira na Penijamini ra qai cicimuri ira tiko ga. Era buturaki ira donui Kipea ena tokalau. 44 Era mani bale e 18,000 na Penijamini, era tamata qaqa kece.+ 45 Era vuki na Penijamini mera dro ina vanua talasiga ena vatu o Rimoni,+ era mani vakamatea* na Isireli e 5,000 e gaunisala, era cicimuri ira tiko ga me yaco sara i Kitomi ra qai vakamatea tale e 2,000 na tamata. 46 Era bale ena siga oya e 25,000 taucoko na Penijamini era vakaiseleiwau,+ era tamata qaqa kece. 47 Ia e 600 era dro ina vanua talasiga ena vatu o Rimoni, era tiko ga ena vatu o Rimoni me va na vula. 48 Era lesu tale na Isireli vei ira na Penijamini ra qai ravuti ira na lewenikoro ena iseleiwau, o ira na lewenivanua, na manumanu, na ka kece e vo. Era vakama tale ga na koro kece era donuya.\n^ Ipe., “me vaka na balavu ni drauniulu.”\n^ Ipe., “duri.”\n^ Ipe., “tomika.”


Jope 24 | iVolatabu ena Internet | Vakadewa ni Vuravura Vou\nVosa tale o Jope (1-25)\n‘Cava e sega ni lokuca kina na Kalou e dua na gauna?’ (1)\nKaya ni vakatara na Kalou na ka ca (12)\nRa taleitaka na butobuto na tamata ca (13-17)\n24 “Na cava se sega ni lokuca kina e dua na gauna o koya e Kaukaua Duadua?+ Na cava era sega kina ni raica nona siga* o ira na kilai koya? 2 Era tosoya na tamata na iyalayala ni vanua,+Era kauta yani na qelenimanumanu ina nodra vanua veico. 3 Era cemuria na nodra asa na gone sega ni vakatamani,Ra qai kovea na nona bulumakau tagane na yada me ivakadei ni dinau.+ 4 Era biliga tani na dravudravua mai gaunisala,Mera vuni vei ira na vakaloloma e vuravura.+ 5 Era vaqara kedra na dravudravua me vaka na asa kila+ ena vanua talasiga,Era vaqara na kedra na luvedra ena vanua dravuisiga. 6 Mera tatamusuki ena nona iteitei e dua tale*Ra qai tomitomi mai na nona loganivaini na daucaka ca. 7 Era moce luvawale ena bogi ni sega nodra isulu,+E sega na nodra iubi ni batabata. 8 Era suasua vakalevu ena uca mai na veiulunivanua,Era kabita na vatu ni sega na vanua ni vakaruru. 9 E kaliraki mai na sucu na gone e sega ni vakatamani,+Qai tauri na nodra isulu na dravudravua me ivakadei ni dinau,+ 10 Era vakaukauataki mera lako luvawale voli ni sega na nodra isulu,Mera walokai tale ga nira kauta na ivesu covuata. 11 Era cakacaka tiko ga ena todra ni siga ena tadrua ni bai ni loganivaini,*Era butubutuka na ikeliniwaini, ia era karamaca tiko ga.+ 12 Era vutugu mai na koro na vakarau ciba,Era kere veivuke na mavoa bibi,+Ia e sega ni okata na Kalou me tawadodonu.* 13 Eso era saqata na rarama,+Era sega ni kila na kena sala,Qai sega ni muria na kena gaunisala. 14 E duri na daulaba ni sa siga na vanua,E vakamatei ira na vakaloloma kei na dravudravua,+Qai dau butako ena bogi. 15 Sa waraka na matai koya na dau veibutakoci na karobo,+E kaya, ‘Ena sega ni dua e raici au!’+ Qai ubia na matana. 16 Ni buto era lai basu vale,*Ena siga era na sogoti ira e loma. Era vulagi ena rarama.+ 17 Ni sa tautauvata vei ira na butobuto loaloa kei na mataka,Era kila vinaka na vakadomobula ni butobuto loaloa. 18 Ia era kuitaki totolo ena wai.* Ena cudruvi na nodra tikiniqele.+ Era na sega ni lesu tale ina nodra loganivaini. 19 Me vaka ga ni kauta laivi na ucacevata waicala na lauqa kei na katakata,Na iBulubulu* e kauti ira laivi na valavala ca!+ 20 Ena guilecavi koya o tinana,* ena mumuci koya na ulo. Ena sega ni nanumi tale.+ Ena musuki tale ga vaka na vunikau na ka tawadodonu. 21 E vakalolomataka na yalewa yava,Qai sega ni caka vinaka vua na yada. 22 Na Kalou ena kauti ira laivi na tamata qaqa ena nona kaukaua,Nira duri mai, e sega ni vakadeitaki vei ira na bula. 23 Ena vakatara na Kalou mera lomadei qai tikovinaka,+Ia na matana e vakaraica na ka kece era cakava.*+ 24 Ena lekaleka ga nodra vakalevulevui, oti sa ra yali tale.+ Era na vakalolovirataki,+ qai kumuni vakataki ira na kena vo,Era na tamusuki me vaka na sola ni covuata. 25 O cei e rawa ni vakadinadinataka niu lasulasuSe vakacala na noqu vosa?”\n^ Oya na nona siga ni veilewai.\n^ Se rawa ni, “tamusuka na kedra na manumanu ena iteitei.”\n^ Se rawa ni, “era lobaka na waiwai ena tadrua ni bai ni loganivaini.”\n^ Se rawa ni, “na Kalou e sega ni beitaka e dua ena cala.”\n^ Ipe., “kelikeli e loma.”\n^ Ipe., “E sisi e delaniwai.”\n^ Ipe., “Na katonigone.”\n^ Ipe., “ena nodra sala.”


O Mosese kei na Gata Parasa | iTalanoa Vakaivolatabu\nE GATA dina beka e vivigi tu oqori ena kau? E sega. Na gata oqori e buli mai na parasa. A tukuna o Jiova vei Mosese me viviga na gata ena kau qai vakaduria mera raica na tamata ra qai bula kina. Ia era tu ena qele na gata dina. Era kati ira na tamata qai vakavuna nodra tauvimate. O kila na vuna?\nBaleta nira vosavakacacataki Mosese kei na Kalou na Isireli. Era kudruvaka: ‘Na cava o kauti keimami tani kina mai Ijipita, me keimami mai mate tu ena vanua liwa qo? Ni sega e ke na kakana kei na wai. Keimami sa oca sara ga na kania tiko ga na mana.’\nIa e kakana vinaka na mana. E sega ni tu tu ga e kunei, o Jiova ga e vakarautaka vakacakamana, vaka kina na medra wai. Ia era sega ga ni vakavinavinaka vua ena nona karoni ira voli mai. Sa qai tala gona mai na gata batigaga mera totogitaki kina. E levu era mate nira laukati.\nLakolako era qai mai kaya vei Mosese: ‘Keimami sa ivalavala ca ena neimami vosa saqati Jiova kei iko. Masu mada vei Jiova me kauta tani na gata oqo.’\nE masu o Mosese ena vukudra. E kaya o Jiova vei Mosese me cakava e dua na gata parasa qai viviga ena dua na kau, mera rai kina o ira na laukati. E cakava sara ga o Mosese na ka e kaya na Kalou, ra qai bulabula vinaka tale o ira na laukati nira sa raica na gata parasa.\nEda vulica e ke e dua na lesoni, nida vakataki ira sara ga na Isireli era a laukati. Eda sa tu oqo ena ituvaki leqataki. Eda dau raica ni sa kena ivalavala vei keda na tamata meda qase mai, da tauvimate qai mate yani. E baleta tiko ga na nodrau a gole tani mai vei Jiova na imatai ni tagane kei na yalewa, o Atama kei Ivi, o keda kece eda luvedrau. Ia e vakarautaka tu o Jiova e dua na sala meda rawa ni bula tawamudu kina.\nO Jiova e tala mai na Luvena, o Jisu Karisito i vuravura. A qai vakoti ena dua na kau, ni levu era nanuma ni tamata ca. Ia e soli Jisu mai o Jiova me vakabulai keda. Eda na rawa ni bula tawamudu ke da rai vua da qai muri koya tale ga. Eda na qai vulica vakamalua.\nTiko Voli Mai na Lekutu 21:4-9; Joni 3:14, 15.\niMeli iMeli Na Gata Parasa


Na Domo ni Parofisai mai na Lotu i Kavitu Viliame Ravai | Monday, April 16, 2018\n3. Era na laki vakaitikotiko e vei ko ira na tamata ni Kalou\nRaica ko ira sa yalo dodonu era na saumi e vuravura.? Vakaibalebale 11:31.\nSa kalougata ko ira sa yalomalua ni ra na taukena na vanua. Maciu 5:5\nO ira na tamata yalo dodonu era na taukena na vuravura oqo ena gauna sa na vakavoui oti kina.\nEna masu ni Turaga e vakaraitaka kina ko Jisu na siga namaki koya, Me caka na lomamuni e vuravura me vaka sa caka mai lomalagi.\nNa siga namaki koya sa roro sara tiko mai.\nNi na vakavoui na vuravura oqo, sa na qai soli tale vua na tamata me taukena.\nE vei na parataisi ena gauna oqo\n4. A cava e laki vakarautaka ko Jisu me baleti ira na Nona tamata\nA vakaraitaka vei Joni ena raivotu na Kalou na Jeruisalemi Vou, na koro turaga ni vuravura vou.\nE na tiko kina na itikotiko vakaturaga ni Kalou, ka ra na mai lotu kina Vua na Nona tamata.\nSa vuqa na tikina ena vale nei Tamaqu; kevaka sa sega, au sa tukuna vei kemudou, Ni Kau sa lako ka vakarautaka na tikina me nomudou. Au na lako tale mai, ka kauti kemudou vei Au, mo dou tiko talega ena vanua Kau sa tiko kina.? Joni 14:1-3.\nKo Jisu e sa tiko vei Tamana mai lomalagi, ka sa la?ki vakarautaka tiko kina na koro lagilagi me nodra na Nona tamata, na Jeruisalemi Vou.\n5. A cava e tu mai Parataisi\nO koya sa vakadaligana me mani rogoca sara na ka sa tukuna na Yalo Tabu vei ira nai soqosoqo lewe ni lotu; vei koya sa gumatua kau na solia me kania na kau ni bula, ko koya sa tu e loma ni Parataisi ni Kalou. Vakatakila 2:7.\nA biuta na kau ni bula na Kalou e na loma ni were mai Iteni, ia ni sa i valavala ca na tamata, sa qai vakuwai mai na kau ni bula. Ia, na Kalou e vinakata me vakayagataka na tamata na kau ni bula. Mai lomalagi vou eda na kania na vua ni bula oqo.\nSa qai vakatakila mai vei au ko Koya na uciwai ni Bula, sa makare sese sara me vaka na karisitala na kena wai, sa drodro mai nai tikotiko vakaturaga ni Kalou kei na Lami.\nEna loma ni kena sala kei na batina ruarua talega, sa tei kina na kau ni bula, a sa vuataka na vuana ena veivula e tinikarua, ka duidui na vuana, ia na draunikau oqo sa medra wai ni bula na lewe ni vanua. Vakatakila 22:1, 2.\nE na i vola ni Vakatakila 21:2 na koro savasava mai lomalagi e na yacana na Jeruisalemi vou. Nai tikotiko vakaturaga ni Kalou e tiko sara ga e na loma i Jeruisalemi vou. Na i Vola Tabu e kaya ni ko Jisu e tiko kina.\n.... ena tu ga kina na i tikotiko vakaturaga ni Kalou kei na Lami. Vakatakila 22:3.\nE drodro mai nai tikotiko vakaturaga ni Kalou e dua na uciwai makare sese, ka batabata, ia, e na bati ni uciwai e tubu tu kina na vuni kau ni bula.\nNa vu ni kau ni bula oqo e vuataka na vuana, ka na kalougata ko ira era kania na vuana, ni ra na sega ni mate rawa.\nE na veivula taucoko e na duidui na vuana.


Na itukutuku oqo ena lalaga ni lomani lomani lalaga o Raica na 2010.\nVakauta mai na vakatataro se vakauta mai vei keimami e dua na imeli me tukuna mai vei au na veika e gadrevi, e na wariu laivi me baleti iko. iVakamacala ni ivoli: 1 Business type Manufacturer 2 iVakatagedegede: GB 5237-2008; EN755, kei na so tale, 3 iCula ni ivoli: iTukutuku vakalekinkinimi ni vale kei na iyaya vakacagau. 4 Kena iSau: Yavutaki mai vei NanhaiM Ingotgot(http://www.lvdingjia.com/)…\nAluminum profile for aluminum tube Send the inquiry or send us an email to tell me the requirements, e na wariu laivi me baleti iko. Aluminum tube is a kind of non-ferrous metal tube. It refers to a metal tubular material that is hollow and stretched along its longitudinal length with…\nNa ivakaraitaki ena o loma ni gacagaca me baleta na loma ni vale\niVakamacala taumada ni Oonumi me baleta na katuba & window Send the inquiry or send us an email to tell me the requirements, e na wariu laivi me baleti iko. Sa rawa vei Chang Chang Belgium me cakava na mataqali katuba kecega &vuni ni dua na katubaleka ni dua na meca ki vanua tani, mai na vale ni culacula ka laki vakalasui, electrophoresis and…


Na veilakoyaki e Niusiladi | Travel around New Zealand | Unite against COVID-19\nNa veilakoyaki e Niusiladi | Travel around New Zealand\nRaica na veika e dodonu mo kila me baleta na veilakoyaki e Niusiladi ena ruku ni roka ni cina ni idusidusi ni veilakoyaki.\nLako kosova veivanua e duidui kina na roka ni cina ni dusidusi ni veilakoyaki\nE rawa ni ko veilakoyaki e Niusiladi ena vei cina taucoko ni idusidusi ni veilakoyaki.\nKevaka ko lako ena dua na vanua e duidui kina na roka ni cina ni idusidusi ni veilakoyaki e dodonu mo vakamuria na kena lawa. Me kena ivakaraitaki kevaka ko mai vanua Seninawanawa ki na Damudamu e dodonu mo vakamuria na lawa ni Damudamu.\nKena ivakararaba e gadrevi me dua na nomu Vaccine Pass (ivakadinadina ni sa cula oti) se mo vakadikevi me vakadeitaki ni sega ni tauvi iko.\nEso na sala ni veilakoyaki (me na waqavuka se waqa ni vakalele ena Cook Straight) era na gadreva me ra raica na nomu Vaccine Pass (ivakadinadina ni ko sa cula oti) se dua na macala ni veidikevi e sega ni vakadeitaki kina na tauvi iko na COVID-19. E sega ni gadrevi me tiko na nomu Vaccine Pass (ivakadinadina ni sa cula oti) se macala ni veidikevi e vakadeitaki kina ni sega ni tauvi iko na COVID-19 kevaka ko vakayagataka na sala ni veilakoyaki e vakayagataki raraba.\nE sega ni dodonu mo veilakoyaki kevaka e sa tukuni vei iko mo tiko vakatikitiki se ko waraka tiko na macala ni nomu vakadikevi.\nMe baleta na roka ni cina na idusidusi ni veilakoyaki\nMy Vaccine Pass (Noqu ivakadinadina niu sa cula)\nVakarautaka e dua na nomu ituvatuva ni bera ni ko biubiu\nNi bera ni ko lako e dodonu mo vakarautaka mo cakava kevaka ko tauvi COVID-19 ena gauna lako tiko kina. Na nomu ituvatuva e dodonu me okati kina:\nsala mo na lako tale mai kina ki vale\nna sala mo rawata kina na waiwai (mo cegu ena siteseni vakatawa benisini ka sega na veitaratara)\nna iyaya ena gadrevi mo kauta me vakalailaitaka sobu na kele\nKevaka e kunei vei iko na ivakatakilakila ni COVID-19 ena gauna ko lako tiko kina\nMo laki dikevi\nKevaka ko sega ni bula vinaka se voleka vua e dua e tauvi COVID-19 e gauna ko lako tiko kina e dodonu mo:\nqirita na Talevoni Bula ena 0800 358 5453 me baleta na ivakasala kei na vakadikevi\nko tiko vakatikitiki ena vanua ko tiko ina kevaka e sa tiko vei ko iko na kena ivakatakilakila me yacova ni sa macala na nomu vakadikevi\nqirita na 111 kevaka ko gadreva vakatotolo na veivuke vaka vuniwai se vaka me dredre mo cegu. Tukuna vei iratou ni sa tauvi na COVID-19.\nEna veitaratara yani vei iko e dua na ivakalesilesi ni tabana ni bula kevaka e sa vakadeitaki ni tauvi iko. Ena rawa ni ko veivosakitaka na veika e dodonu mo cakava kei na veitaqomaki ni nomu ilakolako lesu ki vale. Ena sega ni rawa ni ko vukaa lesu ki vale, se draiva vakabalavu me gadrevi kina na moce ena dua na bogi se vodo ena dua na sala ni veilakoyaki e vakayagataki raraba.\nMo tiko vakatikitiki vakataki iko\nE rawa ni ko lesu ki vale mo laki tiko vakatikitiki kevaka e sega ni yaco kina edua na leqa. Mo nanuma vakavinaka na vanua ko a lako kina, tokara na iubi gusu kei na ucu ka tiko veiyawaki.\nMo tikoga ena vanua ko tiko kina kevaka e sega ni rawa ni ko lako vinaka ki vale. Ena soli veivuke e vakarautaki tu ena tiko vakatikitiki me tiki ni parokaramu ni veiqaravi ena itikotiko.\nE dodonu mo tukuna vua na itaukei ni vanua ko tiko ni ko a dua e veitaratara voleka keina duae tauvi koya ka sa vakadeitaki ni sa tauvi iko.\nNa cava mo namaka ena nomu tiko vakatikitiki\nTokara na iubi ni gusu kei na ucu ena vanua ko veilakoyaki kina\nMo tokara tiko na iubi ni gusu kei na ucu ni ko veilakoyaki\nena waqa ni vakalele ena Cook Straight\nena ikelekelei kei na Vanua ni vakavodo (me vaka na rara ni waqavuka)\nena motoka e ra vodo kina e lewe vica tale\nKo vakasalataki mo tokara tiko na iubi ni gusu kei na ucu ena gauna ko biuta kina na nomu vale.\nEna vakatau ena roka ni cina idusidusi ni veilakoyaki e vakayagataki, e vakaukauataki me tokari na iubi ni gusu kei na ucu ena veivanua eso. Qarauna mo kila na veika e gadrevi ni bera ni ko lako.\nMo volaitukutukutaka vinaka na veivanua ko gole kina\nMe tarovi na dewa ni COVID-19, ena veigauna mai muri e dodonu me kilai na veivanua e lakovi, me kilai ko cei veitaratara kei koya e tauvi COVID-19 me rawa tarova kena veitauvi. Me vakavolai na veitosoyaki ni lewenivanua ena veivuke ena kena qaravi kei na kena mana.\nVakamuria na veivanua ko vakalakova ena nomu lavetaka na NZ COVID Tracer app mai na App Store (external link) se na Google Play (external link), se ena nomu vakayagataka na ivola ni NZ COVID Tracer booklet.\nLavetaka edua na ivola ni NZ COVID Tracer [PDF, 668 KB]\nRaica eso tale na itukutuku ni tukutuku ni veitaratara\nVakuria tikoga na veitaqomaki\nE dina ga ni sa tiko sara e cake na iwiliwili ni cula ena icula ni itatarovi ni COVID-19 e Niusiladi, ia e se rawa tikoga ni veitauvi vei ira na lewenivanua raraba.\nMe vakaberabera-taki na veitauvi ni manumanu ni mate, ka tomana tikoga na veivukei ni veitaqomaki vei iratou na nona matavuvale kei na lewe ni tikotiko ka sa bibi me maroroi na ivakarau ni tiko bulabula:\nSavata ka vakamamacataka vakawasoma na ligamu se vakayagataka na waiwai ni sava liga.\nSuru se vu ena maliwa ni duruduru ni ligamu.\nMo yawaki ira ko sega ni kila.\nVakasavasavataka vakavinaka na dela ni vanua vakayagataki vakalevu.\nMo tikoga e vale ka laki vakadikevi kevaka ko vakila na ivakatakilakila ni liliwa, matetaka se COVID-19.\nEna vakayacori tikoga na veiqaravi ena leqa tubukoso e na roka ni cina ni dusidusi taucoko. Ena tubukoso qirita na 111.\nLast updated: 25 January 2022 at 9:35 am


1 Sa yaco ni sa wilika oti ko Moronai na aivola i Ilamani ena ikatolusagavulu ni yabaki ni nodra veiliutaki na turaganilewa vei ira na tamata i Nifai, sa vuabale na nona marau ena vuku ni nodra vinaka, io, na nodra sa taura lesu rawa mai ko Ilamani na vanua a sa kaliraki mada vei ira.\n2 Io sa tukuna yani na kena itukutuku vei ira kece na nona tamata ena yasayasa ko ya, me ra kila ka marau tale ga kina.\n3 Ka sa yaco ni sa vakauta sara vakatotolo e dua na aivola vei bPaorani, ka gadreva me vakasoqona vata ka vakauta e dua na mataivalu me vakaukauwataki Ilamani, se na mataivalu i Ilamani, io me vukei koya ena kena taqomaki na vanua era sa taura lesu tale tu oqo.\n4 Ka sa yaco ni sa vakauta oti na ivola ko ya ko Moronai ki na vanua ko Saraemala, sa qai tekivu vakavakarau tale ga, ka navuca na sala me na taura lesu tale kina na veikoro lelevu era sa taura tu na Leimanaiti.\n5 Ka sa yaco ni sa vakavakarau tiko ko Moronai me vorati ira na Leimanaiti ena ivalu, raica, era sa kabati mai vei ira na Leimanaiti, ko ira na tamata i Nifaia, ko ira ka ra a soqoni vata mai na koro levu ko Moronai kei na koro levu ko Liai kei na koro levu ko Morienitoni.\n6 Io era sa lako tale ga mai ko ira ka a vakasaurarataki me ra dro mai na vanua ko Manitai kei na veivanua volekata, era sa lako mai ka mai cokovata kei ira na Leimanaiti ena yasa ni vanua oqo.\n7 Ia oqo era sa lewevuqa sara, io, sa tubu cake tiko ga na kedra iwiliwili ena veisiga, ena ivakaro i Amoroni me ra kaba na koro ko Nifaia, era sa lako mai kina ka vorati ira na tamata i Nifaia, ia era a mokuti ira ena ravuravu levu.\n8 Ia me vaka ni sa mataivalu levu sara, era sa vakasaurarataki kina me ra dro kina na vo ni lewenikoro ko Nifaia; ia era sa dro yani ka laki cokovata kei na mataivalu i Moronai.\n9 Ia oqo a sa nanuma tiko ko Moronai me ra talai yani e so na tagane me ra laki veivuke ena taqomaki ni koro levu ko Nifaia, io ena nodra vukei na tamata ena kena taqomaki na koro levu ko ya, ka ni kila ni rawarawa cake na kena tovolei me taqomaki toka mai na kena qai sagai me tauri lesu tale ni ra sa kaliraka tani na Leimanaiti, e nanuma ko koya ni na rawarawa vei ira me ra na taqomaka toka na koro levu ko ya.\n10 O koya oqo sa taura tu ga kina na nona mataivalu, me ra taqomaka na veivanua kece era sa taura lesu tale.\n11 Ia oqo sa rarawa vakalevu sara ko Moronai ni sa raica ni sa rawai na koro levu ko Nifaia, ka sa tekivu rivarivabitaka tale ga de ra na rawai mai vei ira na wekadra ena vuku ni nodra ivakarau ca.\n12 A vaka talega oqori na nodra nanuma na nona turaganivalu liu. Era sa vakatitiqa ka kurabuitaka na nodra qaqa mai oqo na Leimanaiti, ka ra rivarivabi de ra sa qaqa ena vuku ni nodra ivakarau ca na lewenikoro.\n13 Ka sa yaco ni sa rarawataka tale ga vakalevu ko Moronai na kena vakaweleweletaki ka sega ni akauwaitaki mai na matanitu na veika me baleta na bula galala ena nodra vanua.\nAlama 58:34; 61:2–3.


Sala Meda Sokalou Kina vua na Kalou da Qai Kilai ira na Sokalou Dina | Kaya na iVolatabu\nLotu e Vakadonuya na Kalou\nE vakadonuya beka na Kalou na lotu kece?\nEda na kila vakacava na lotu dina?\nO cei era qarava dina tiko na Kalou ena gauna qo?\n1. Ena yaga vakacava vei keda na noda qaravi Jiova ena sala e vakadonuya?\nE DAU nanumi keda dina o Jiova, e vinakata meda vakila na yaga ni nona veidusimaki vakayalololoma. Ke da qaravi koya ena sala e vakadonuya, eda na vakila na bula marau, ena sega tale ga ni yacovi keda e levu na leqa. Ena vakalougatataki keda o koya, ena vukei keda tale ga. (Aisea 48:17) Ia e sega ni tukuni rawa na levu ni lotu ena gauna qo era kaya nira vakavulica na ka dina me baleti koya na Kalou. Kena ikuri ni duidui sara na ka era vakavulica me baleti koya kei na ka e vinakata.\n2. Eda na kila vakacava na sala e dodonu meda qaravi Jiova kina? Na ivakatautauvata cava ena vakarawarawataka na noda kila qo?\n2 O na kila vakacava na sala e dodonu mo qaravi Jiova kina? E sega ni gadrevi sara mo vulica na nodra ivakavuvuli kece na veimatalotu, mo qai vakatauvatani ira. Na kena dina ga mo vulica na ka sara ga e kaya na iVolatabu me baleta na lotu dina. Dua mada na kena ivakatautauvata: Levu na vanua nikua e sa sega ni caka rawa kina na ilavo lasutaki. Ke nomu itavi mo dau vesuka na ilavo lasutaki, na cava o na cakava? O na saga beka mo vulica na irairai ni ilavo lasutaki kece? Sega. Ena vakabula gauna ke o vulica mada ga na irairai ni ilavo dina. Ni o sa buta vinaka ena irairai ni ilavo dina, sa na rawarawa sara nomu kila na ilavo lasutaki. Ena vakasama vata ga qo, e bibi tale ga meda kila na ivakatakilakila ni lotu dina, oti oya sa na qai rawa nida kila na lotu lasu.\n3. Me vaka e kaya o Jisu, na cava meda cakava me vakadonui keda na Kalou?\n3 E bibi meda qarava na Kalou ena kena iqaraqaravi e vinakata o koya. Levu nikua era vakabauta ni vakadonuya na Kalou na lotu kece, ia e duatani na ka e kaya na iVolatabu. Na nona kaya e dua ni lotu vaKarisito e sega ni kena ibalebale ni sa lotu vaKarisito dina. A kaya o Jisu: “Era na sega ni curu kece ina Matanitu vakalomalagi o ira era tukuna vei au, ‘Turaga, Turaga,’ o koya ga e cakava na loma i Tamaqu mai lomalagi.” Me rawa gona ni qai vakadonui keda na Kalou, e dodonu meda kila mada na ka e vinakata vei keda, da qai vakayacora sara. O Jisu a vakatokai ira era sega ni cakava na loma ni Kalou mera “daucaka ca.” (Maciu 7:21-23) Na lotu lasu e vaka ga na ilavo lasutaki, e sega na betena. Qai kena e ca sara ni lotu lasu e dau veivakaleqai.\n4. Na cava na ibalebale ni rua na sala e cavuta o Jisu, e vei na vanua erau dui tini kina?\n4 Na bula tawamudu e dua na isolisoli ni Kalou e rawa ni noda kece na lewe i vuravura. Ia ke da vinakata meda bula tawamudu ena Parataisi, e dodonu meda qarava na Kalou ena kena iqaraqaravi e vinakata o koya, da qai moica noda bula me salavata kei na lomana. Ka ni rarawa ni levu era sega ni via vakayacora qo. Oya na vuna e kaya kina o Jisu: “Dou curu ina matamata qiqo, ni rabalevu na matamata qai galala na sala e basika ina rusa, e le levu tale ga era muria tiko, ia e qiqo na matamata qai rabalailai na sala e basika ina bula, e le lailai tale ga era kunea.” (Maciu 7:13, 14) Na lotu dina ena tini ina bula tawamudu. Na lotu lasu ena tini ina rusa. E sega ni vinakata o Jiova me dua vei keda e vakarusai, ya na vuna e solia tiko kina na gauna vei ira mai na veivanua kece ga mera vulica na veika e baleti koya. (2 Pita 3:9) Kena ibalebale, na ivakarau ni noda qarava na Kalou e rua na vanua e rawa ni tini kina, na bula se na mate.\nKILAI NI LOTU DINA\n5. Eda na kilai ira vakacava na lewe ni lotu dina?\n5 Ena kunei vakacava na “sala e basika ina bula”? E kaya o Jisu ni na kilai na lotu dina vei ira na lewena. “Dou na kilai ira ena vuadra,” e kaya o koya. “Ena vuataka ga na vua vinaka na kau vinaka.” (Maciu 7:16, 17) Kena ibalebale ni o ira era lotu dina era na kilai ena nodra ivalavala kei na ka era vakabauta. Era sega ni bula uasivi o ira era lotu dina, era dau cala tale ga, ia vakailawalawa era dau saga kece mera cakava na loma ni Kalou. Meda raica mada qo e ono na ka era kilai tani kina na lewe ni lotu dina.\n6, 7. Era raica vakacava na iVolatabu o ira era qarava dina tiko na Kalou? E ivakaraitaki vakacava o Jisu ena tikina qo?\n6 O ira era qarava dina tiko na Kalou e yavutaki nodra ivakavuvuli ena iVolatabu. Na iVolatabu sara mada ga e kaya: “E vakavuna na Kalou na iVolatabu kece, e yaga me veivakavulici, me veivunauci, me veivakadodonutaki, me veidusimaki ena ka e dodonu, me vakarautaki vinaka kina na tamata ni Kalou, me tu vakarau tale ga me vakayacora na cakacaka vinaka kece.” (2 Timoci 3:16, 17) A vola na yapositolo o Paula vei ira na nona itokani lotu vaKarisito: “Ni gauna oni ciqoma kina na vosa ni Kalou oni rogoca vei keitou, oni sega ni raica me vosa ni tamata, ia oni vakabauta ni vosa dina ni Kalou.” (1 Cesalonaika 2:13) O koya gona, na ka era vakabauta kei na ka era cakava na lewe ni lotu dina e sega ni yavutaki ena vakasama vakatamata se itovo vakavanua. E yavutaki sara ga ena Vosa ni Kalou na iVolatabu.\n7 E ivakaraitaki sara ga vei keda o Jisu Karisito ena nona yavutaka na nona ivakavuvuli ena Vosa ni Kalou. A kaya ena nona masu vua na Tamana vakalomalagi: “E ka dina na nomuni vosa.” (Joni 17:17) E vakabauta o Jisu na Vosa ni Kalou, na veika kece e vakavulica e yavutaka ga ena iVolatabu. E dau kaya vakalevu o koya: “E volai.” (Maciu 4:4, 7, 10) Oti sa qai dau cavuqaqataka eso na tikinivolatabu. O ira tale ga era qarava dina tiko na Kalou nikua era sega ni vakavulica ga na nodra nanuma. Era vakabauta ni iVolatabu e Vosa ni Kalou, era yavutaka tale ga kina na nodra ivakavuvuli.\n8. Na cava e tiki ni noda qaravi Jiova?\n8 O ira na lewe ni lotu dina era qaravi Jiova duadua ga, era dau vakatakila tale ga na yacana. A kaya o Jisu: “E dodonu mo sokalou vei Jiova na nomu Kalou, me vakatabakidua vua na nomu veiqaravi tabu.” (Maciu 4:10) O koya gona, o ira na tamata ni Kalou era sega ni qarava tale e dua, o Jiova duadua ga. E tiki ni nodra veiqaravi na nodra vakatakila yani na yaca ni Kalou dina kei na veika me baleti koya. E kaya na Same 83:18: “O kemuni, na yacamuni ga o Jiova, o kemuni ga oni Cecere Duadua e vuravura taucoko.” E ivakaraitaki vinaka o Jisu ena nona dau saga mera kila na Kalou na lewenivanua, me vaka e kaya ena nona masu: “Au sa vakatakila na yacamuni vei ratou oni solia vei au e vuravura.” (Joni 17:6) O ira tale ga era qarava dina tiko na Kalou nikua era dau tukuna yani na yacana, na nona inaki, kei na nona itovo.\n9, 10. Na cava eso na sala era vakaraitaka kina na lotu vaKarisito dina na nodra veilomani?\n9 Era dau veilomani dina na tamata ni Kalou, era sega ni dau nanumi ira ga. A kaya o Jisu: “Na ka qo era na kila kece kina ni dou noqu tisaipeli, ke dou veilomani.” (Joni 13:35) E vaka sara ga ya na nodra dau veilomani na lotu vaKarisito taumada. Na veilomani dina vakalou e vaka e dua na ivau kaukaua. Na duidui matatamata, duidui ni ivakatagedegede ni bula, se duidui ni vanua era cavutu mai kina e sega ni tawasea rawa na ivau qo. Kena veibasai ni nodra veilomani e sa na qai vakavolekati ira ga vei ira na tacidra. (Wilika Kolosa 3:14.) E sega ni kune vei ira na lewe ni lotu lasu na veilomani dina va qo. Eda kila vakacava ya? Era veivakamatematei ni carubi na ivalu ni nodra dui matanitu se ivalu vakayavusa. Ia o ira na lotu vaKarisito dina era sega ni tauri iyaragi mera vakamatei ira kina na tacidra vakayalo, se dua tani tale. E kaya na iVolatabu: “Na ka qo era na kilai kina na luve ni Kalou kei ira na luve ni Tevoro: O koya e sega ni cakava tiko na ka dodonu e sega ni tovata kei na Kalou, e vaka kina o koya e sega ni lomani tacina. . . . meda veilomani, meda kua ni vakataki Keni, o koya e tovata kei na vunica, ni labati tacina. Ia na cava e labati koya kina? Ni torosobu na nona ivalavala, ia e dodonu na ivalavala i tacina.”—1 Joni 3:10-12; 4:20, 21.\n10 Ia na loloma dina e sega ni okati wale ga kina na noda sega ni veivakamatei. O ira na lotu vaKarisito dina era solia wale na nodra gauna, nodra kaukaua, kei na nodra iyau mera veivuke kina, mera veivakayaloqaqataki tale ga. (Iperiu 10:24, 25) Era dau dina, era dau veivukei ena gauna ni leqa. Ia era sega ni vakayacora ga qo ena nodra veimaliwai vakataki ira, era muria sara ga na ka e kaya na iVolatabu mera “caka vinaka vei ira na tamata kece.”—Kalatia 6:10.\n11. Na cava e bibi kina meda vakabauta ni vakayagataki Jisu Karisito na Kalou meda vakabulai kina?\n11 Era vakabauti Jisu Karisito na lotu vaKarisito dina, ra qai kila ni a vakayagataki koya na Kalou mera vakabulai kina. E kaya na iVolatabu: “E sega tale ni dua ena veivakabulai, ni sega tale ni dua na yaca e ruku i lomalagi e soli vei keda meda vakabulai kina.” (Cakacaka 4:12) Me vaka eda sa raica mai ena Wase 5, a solia o Jisu na nona bula me kedra ivoli na tamata talairawarawa. (Maciu 20:28) Kena ikuri, o Jisu sara ga na Tui ni Matanitu vakalomalagi e lumuta na Kalou me na lewai vuravura mai. E vinakata na Kalou meda talairawarawa vei Jisu, meda muria tale ga na nona ivakavuvuli ke da vinakata meda bula tawamudu. Oya na vuna e kaya kina na iVolatabu: “Ena bula tawamudu o koya e vakaraitaka ni vakabauta na Luvena, o koya e talaidredre vua na Luvena ena sega ni vakabulai.”—Joni 3:36.\n12. Na cava e okati ena noda sega ni vakavuravura?\n12 Era sega ni vakavuravura na lotu vaKarisito dina. A kaya o Jisu ena gauna e lewai kina vei Pailato na iliuliu ni Roma: “E sega ni vakavuravura na noqu Matanitu.” (Joni 18:36) Se mani matanitu cava era vakaitikotiko kina, o ira na imuri dina i Jisu era vakarorogo ina nona Matanitu vakalomalagi, ya na vuna era sega ni veitovaki kina ena veika vakapolitiki kei vuravura. Era sega ni vakaitavi ena nodra veileti na veimatanitu. Ena dua tale na yasana, o ira na tamata ni Kalou era sega ni siova na nodra digidigi eso mera lewe ni isoqosoqo vakapolitiki, mera tu ena veidigidigi, se vakaitavi kina. Kena ikuri, e dina nira sega ni veitovaki ena ka vakapolitiki na dauveiqaravi dina ni Kalou, era muria ga na lawa ni matanitu. Ena vuku ni cava? Ni vakaroti ira sara ga na Vosa ni Kalou mera “talairawarawa . . . vei ira na iliuliu cecere” ni matanitu. (Roma 13:1) Ia ke veisaqasaqa kei na loma ni Kalou na ka era vinakata na veiliutaki vakapolitiki, era na muria ga na dauveiqaravi dina ni Kalou na nodratou ivakaraitaki na yapositolo ni ratou kaya: “E dodonu me keitou talairawarawa ga vua na Kalou ni iliuliu, sega vua na tamata.”—Cakacaka 5:29; Marika 12:17.\n13. Era raica vakacava na Matanitu ni Kalou na imuri dina i Jisu? Na cava era sa cakava kina?\n13 Era dau vunautaka na imuri dina i Jisu ni inuinui duadua ga ni kawatamata na Matanitu ni Kalou. E parofisaitaka o Jisu: “Ena vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.” (Maciu 24:14) O ira na imuri dina i Jisu Karisito era na sega ni uqeti ira na lewenivanua mera vakararavi vei ira na iliuliu vakatamata mera walia na nodra leqa, ia era na uqeti ira ga mera nuitaka na Matanitu ni Kalou mai lomalagi, qori duadua ga na inuinui ni kawatamata. (Same 146:3) A vakavulici keda o Jisu meda masulaka na matanitu uasivi ya ena nona kaya: “Me yaco mai na nomuni matanitu. Me caka na lomamuni e vuravura me vaka e caka tiko mai lomalagi.” (Maciu 6:10) E parofisaitaka na Vosa ni Kalou ni Matanitu vakalomalagi ya ena “vurumemeataka, ena vakawabokotaki ira na veimatanitu kece qori [era veiliutaki tiko nikua], ena tu ga me tawamudu.”—Taniela 2:44; Vakatakila 16:14; 19:19-21.\n14. Na lotu cava o vakabauta ni laurai vua na ivakatakilakila kece ni lotu dina?\n14 Ena vuku ni veika eda se qai dikeva mai, tarogi iko mada ena taro qo: ‘Na lotu cava e yavutaki na kena ivakavuvuli kece ena iVolatabu, qai dau tukuna na yaca i Jiova? Na lotu cava e vakaraitaka sara ga na loloma vakalou, e vakabauti Jisu, e sega ni vakavuravura, qai dau vunautaka na Matanitu ni Kalou me inuinui duadua ga ni kawatamata? Vei ira kece na lotu kei vuravura, na lotu cava e vakayacora na veika kece qo?’ E macala ni iVakadinadina i Jiova duadua ga.—Wilika Aisea 43:10-12.\n15. Na cava e vinakata na Kalou meda cakava me ikuri ni noda vakabauta ni bula dina tiko o koya?\n15 E sega ni veirauti meda vakabauta wale tu ga na Kalou. Baleta e kaya na iVolatabu ni o ira mada ga na timoni era vakabauta ni bula tiko na Kalou. (Jemesa 2:19) Ia era sega ni cakava na loma ni Kalou, e sega tale ga ni vakadonui ira o Jiova. Me qai vakadonui keda na Kalou, e dodonu meda vakabauta ni bula dina tiko o koya, ia e sega ni yala ga e kea, e dodonu meda cakava tale ga na lomana. E dodonu tale ga meda tawasei keda mai na lotu lasu da qai tutaka na sokalou dina.\n16. Na cava meda cakava ena veika e vauca na lotu lasu?\n16 E vakaraitaka na yapositolo o Paula ni sega ni dodonu meda vakaitavi ena qaravi kalou lasu. E vola o koya: “‘Ni lako tani mai na kedra maliwa, ni tawasei kemuni,’ e kaya o Jiova, ‘ni kua ni tara tiko na ka e sega ni savasava,’ ‘au na qai ciqomi kemuni.’” (2 Korinica 6:17; Aisea 52:11) O koya gona, era na qarauna na lotu vaKarisito mera kua sara ni vakaitavi ena dua na ka e tiki ni sokalou lasu.\n17, 18. O cei o “Papiloni na Ka Levu?” Na cava e bibi kina meda “lako tani vua”?\n17 E vakaraitaka na iVolatabu ni lotu lasu kece era tiki ga kei “Papiloni na Ka Levu.” * (Vakatakila 17:5) Na yaca qo eda lai nanuma lesu tale kina na koro makawa o Papiloni, na vanua e tekivu kina na lotu lasu ni oti na Waluvu ena siga i Noa. E levu na ivakavuvuli kei na ivalavala sa takalevu tu nikua ena lotu lasu era se tauyavu makawa kece ga mai Papiloni. Kena ivakaraitaki, o ira na kai Papiloni era dau qarava na duatolu tabu se le tolu vakalou. Nikua, na le tolu vakalou sa dua sara tu ga na ivakavuvuli bibi ena levu na lotu. Ia e tukuna vakamatata na iVolatabu ni dua ga na Kalou dina, o Jiova, na Luvena o Jisu Karisito. (Joni 17:3) Era dau vakabauta tale ga na kai Papiloni ni gauna e mate kina na tamata, e bula tiko ga na yalona, na yalo qo e rawa ni lai vakararawataki tiko ena dua na vanua. Nikua, era vakavulica e levu na lotu ni bula tiko ga na yalo, eso na yalo qo era na lai vakararawataki i eli.\n18 Sa roboti vuravura na ivakarau ni sokalou kei Papiloni makawa, o koya gona, e veiganiti mera vakatokai tale ga na lotu lasu kece e vuravura ena gauna qo me o Papiloni na Ka Levu. Ia sa parofisaitaka tu na Kalou ni na qai sotava vakasauri o Papiloni na Ka Levu na kena itinitini. Vakacava, o sa taura rawa na vuna e bibi kina mo tawasei iko vakadua sara ga mai vei Papiloni na Ka Levu? E vinakata na Kalou o Jiova mo “lako tani vua” ena kena gauna totolo duadua, de o bera.—Wilika Vakatakila 18:4, 8.\nNi o qaravi Jiova vata kei ira na tacimu vakayalo, o na vakalougatataki vakalevu\n19. Na ka vinaka cava o na sotava ni o qaravi Jiova?\n19 De dua era na sega ni taleitaki iko eso ni o sa sega tale ni via vakaitavi ena dua na ka e vauci kina na lotu lasu. O na rairai rarawataka na tikina qori, ia ni o qaravi Jiova kei ira na tacimu vakayalo, o na vakalougatataki vakalevu. O sa vakatotomuri ira na tisaipeli taumada i Jisu ena nomu vakanadakuya eso na ka mo muri koya kina. Qo o na kunea tale ga kina e levu na tacimu vakayalo. O sa na mai lewe ni dua na vuvale levu era lewena e vica vata na milioni na lotu vaKarisito dina ena veiyasa i vuravura, o ira qo era na lomani iko dina. O sa na vakanuinui tale ga kina ena bula tawamudu ena ituvaki vou sa roro tiko mai. (Wilika Marika 10:28-30.) O cei e kila, de dua era na via vulica na iVolatabu kei na kena ivakavuvuli o ira na wekamu era vakanadakui iko ena gauna qo ena vuku ni nomu vakabauta, ra yaco sara mera qaravi Jiova.\n20. Na cava era sa vakanamata tu kina o ira na lewena na lotu dina?\n20 E vakaraitaka na iVolatabu ni dua na gauna qo, ena muduka na Kalou na ituvaki kei vuravura, me qai sosomitaka ena dua na ituvaki vou era na bula ga kina na yalododonu, me qai veiliutaki duadua ga na Matanitu ni Kalou. (2 Pita 3:9, 13) Sa na wacava na totoka ni vuravura ena gauna ya! Ena ituvaki vou, sa na dua ga na lotu. E ka vakayalomatua ena gauna sara ga qo mo kabiti ira na dauveiqaravi dina ni Kalou.\nO IRA ERA QARAVA NA KALOU DINA\nera qaravi Jiova duadua ga, ra qai dau vakatakila na yacana\nera vakabauti Jisu, ra qai kila ni vakayagataki koya na Kalou mera vakabulai kina\nera sega ni vakavuravura\nera vunautaka ni inuinui duadua ga ni kawatamata na Matanitu ni Kalou\n^ para. 17 Raica na iKuri ena tabana e 219-220 ena so tale na ivakamacala me baleta na vuna e vakatakarakarataki ira kina na lotu lasu kece e vuravura o Papiloni na Ka Levu.\nE dua ga na lotu dina.—Maciu 7:13, 14.\nKilai na lotu dina ena kena ivakavuvuli, kei na nodra itovo na lewena.—Maciu 7:16, 17.\nO ira na iVakadinadina i Jiova era qarava na Kalou ena kena ivalavala e vakadonuya.—Aisea 43:10.\niMeli iMeli Lotu e Vakadonuya na Kalou


Bula ena Vakatagedegede 3 | Living at Level 3 | Unite against COVID-19\nNa vanua kei ira koni vakaitikotiko vata\nEna iVakatagedegede ni Qaqarauni 3 e dodonu mo tikoga ena loma ni nomu matavuvale ena gauna ko sega ni lako kina ki cakacaka se vuli.\nNa nomu lewe ni matavuvale sa ira ko vakaitikotiko ka veitaratara vata tiko ena veisiga. E na iVakatagedegede ni Qaqarauni 3, e okati kina ko ira koni vakaitikotiko vata, kevaka e gadrevi na lewe ni vuvale voleka, ko ira e so era tiko vakatikitiki se dauniveiqaravi. E dodonu mo tovolea me lailai ga na kedra iwiliwili koni vakaitikotiko vata.\nE sega ni rawa ni ko sureti ira na nomu itokani, lewe ni whanau se wekamu tale e so me ra lako yani ki na nodatou itikotiko.\nSota kei ira na itokani, lewe ni whanau se ko ira tale e so na wekamu koni sega ni vakaitikotiko vata e vale\nNa soqo me tiko kina e 10 na tamata e vakatarai, ia me baleta ga na lotu ni vakamau, veibulu se somate. Na veiyawaki kei na veisala eso ni bula raraba e dodonu vakalawa me vakamuri tiko.\nMo kila eso tale na itukutuku me baleta na Vakatagedegede ni Qaqarauni 3\nE yalani na veilakoyaki vakaitaukei se vakabisinisi ena loma ni gauna ni Vakatagedegede ni Qaqarauni 3 kei na maliwa ni veivanua e ra kovuti vata tiko ena Vakatagedegede ni Qaqarauni 3. Na kena inaki me tarova na tete kei na veitauvi ni manumanu\nE vakatarai e so na veilakoyaki ena vuku ni bisinisi me kena ivakaraitaki kevaka ko cakacaka ena dua na bisinisi se veiqaravi e dola tiko ena loma ni Vakatagedegede ni Qaqarauni 4.\nE vakatarai eso na veilakoyaki vakaitaukei me lako ki na tabana ni bula, leqa tubu vakasauri, soli veiqaravi se veitokoni vua e dua e tauvimate bibi vakabalavu se veivuke ena veiqaravi vei ira na gone.\nQarauna me tiko vei iko na ivakadinadina kevaka ko veilakoyaki e na so na yavu e vakadonui.\nE rawa ni ko kerea mo kua ni wiliki ena vakatatabu kevaka e sega ni vakadonui na vu ni nomu lako. E na gadrevi me vei sotari na nomu kerekere kei na yavu e vakadonui.\nE rawa ni ko vakaukauwa yago vakataki iko se ko ira ko ni vakaitikotiko vata ena nomu itikotiko e na gauna ni iVakatagedegede ni Qaqarauni 3.\nE ka bibi duadua moni taqomaki vinaka ka tiko voleka ga ena nomuni tikotiko. Lako ki na rara ko dau gade kina se rara baravi ko sega ni dau taleitaka. Cakava e so na itavi lalai me kua ni ririkotaki mo vueti se qaravi vakavuniwai.\nNa qito kei na veivakamarautaki e na iVakatagedegede ni Qaqarauni 3\ni Ubi ni gusu kei na ucu\nKeitou vakayaloqaqataki iko talega mo tokara e dua na iubi ni gusu kei na ucu ka veiyawaki me 2 na mita mai vei ira tale e so e na gauna ko biubiu kina mai vale. Vakabibi kevaka e dredre mo veiyawaki kei ira tale e so. Me kena ivakaraitaki, ena gauna ko laki kauta na kakana vakarautaki me vakayagataki ena dua tale na vanua.\nE dola tu vei ira na gone sega ni yacova na yabaki 14 ka luvedra ga na itubutubu e ra lako ki cakacaka na veivanua ni vuli taumada, koronivuli ni muri vuli, koronivuli kei na vuli torocake. E sega ni dua na leqa vei ira na gone oqo me ra tiko e koronivuli kei na dua na ilala gone lailai kei na nodra qasenivuli.\nVeivanua e dola raraba me ra vakacegu ka marau kina na lewenivanua\nE soqo na veivanua veiqaravi raraba Qo e wili kina na vale ni wilivola, vale ni iyaya maroroi, vale ni yaloyalo, vanua ni kana, vanua ni-vakaukauwa yago, vanua ni sisili, kei na makete.\nE sega ni gauna vinaka oqo me tekivu-taki tale kina e so na ka vou me rawa ni vakatubu leqa vei iko kei ira koni vakaitikotiko vata. E rawa ni ko vakacava tu e so na vei cakacaka e sega ni rawa ni vakatubu leqa sara e na vanua ko vakaitikotiko kina.\nE dodonu me da cakacaka taucoko mai vale kevaka e rawa ena loma ni gauna ni iVakatagedegede ni Qaqarauni 3. E na sega ni rawa ni dola na nomu bisinisi kevaka e dau yaco kina na veitaratara vakaveivolekati. E ra dola na vei bisinisi tale e so, ia e tiko e so na ka e lavaki kina. Qo e okati kina na:\nvakamuri na ivakarau ni veiyawaki\nme tiko e so tale na ivakarau ni tiko bulabula\nme dau samaki ka vakasavasavataki vakawasoma na veivanua e vakayagataka na lewe levu\nka tiko na digidigi ni sega ni veitaratara me baleta na iyaya ko vinakata, na kena kau, veikauyaki kei na kena saumi\nme qarauni me ra tokara na iubi ni gusu kei na ucu ko ira na veisiko yani kevaka e gadrevi me vaka kina.\nE vica walega na bisinisi e tiko kina na vanua me ra qaravi kina na volivoli, vakasaqara se bisinisi cava koya. E dodonu me ra vakamuria na bisinisi na veika e gadrevi me baleta na tabana ni bula kei na veitaqomaki, me ra taqomaki vinaka na tamata cakacaka ka vakamuria talega vakavinaka lawa me baleta na isau duadua e ra. E ra sa vakauqeti na bisinisi me ra veivosaki kei ira na tamata cakacaka me kilai kina na veika e rawa ni veivakaleqai kei na sala me levei kina\nVeisala e so ko rawa ni vakadeitaka kina na itukutuku ni nomu veisiko:\nKevaka e ririkotaki na nomu bula kei na nomu iyau mo dau qiria na 111 se kerea na Ovisa, Tabana ni Boko Buka se Lori ni vakalele ni tauvimate.


Digitaki na 12 na Yapositolo i Jisu | Bula i Jisu\nDigitaki na Tinikarua na Yapositolo i Jisu\nMARIKA 3:13-19 LUKE 6:12-16\n12 NA YAPOSITOLO\nSa oti qo e dua veimama na yabaki mai na gauna a tukuna kina o Joni na Dauveipapitaisotaki ni o Jisu na Lami ni Kalou. Eratou yalomalumalumu eso me ratou tisaipeli i Jisu ni tekivu nona cakacaka vakaitalatala, me vakataki Adriu, Saimoni Pita, Joni, rairai o Jemesa tale ga (na taci Joni), o Filipi, kei Pacolomiu (e kilai tale ga me o Nacanieli). E levu tale era muri Karisito ni toso na gauna.—Joni 1:45-47.\nSa vakarau digitaki ratou na nona yapositolo o Jisu. Eratou na nona itokani voleka, ratou na vakarautaki tale ga ena so na itavi bibi. Ia ni bera ni digitaki ratou, a lako o Jisu ina dua na ulunivanua rairai volekata na Wasa o Kalili volekati Kapenaumi. E masu voli e kea ena bogi taucoko, de dua me kerea na vuku kei na veivakalougatataki ni Kalou. E kacivi ira na nona tisaipeli ena siga tarava qai digitaka e le 12 me ratou yapositolo.\nE digitaki ratou na le ono sa cavuti oti mai o Jisu, a digitaki Maciu tale ga na daukumuni ivakacavacava. Eratou digitaki e lima tale, o Jutasa (e kilai tale ga me o Cateo kei na “luvei Jemesa”), Saimoni na Gugumatua, Tomasi, Jemesa na luvei Alifio, kei Jutasa Isikarioti.—Maciu 10:2-4; Luke 6:16.\nNi ratou dau tomani Jisu na le 12 qo, sa kilai ratou vinaka sara o koya. Eso ratou wekana, o rau na veitacini o Jemesa kei Joni ratou rairai veitatacini. Ke dina nodra nanuma eso me rau veitacini o Alifio kei Josefa na tamai Jisu vakacabecabe, erau na veitatacini tale ga o Jisu kei na yapositolo o Jemesa na luvei Alifio.\nE rawarawa nona nanuma o Jisu na yacadratou nona yapositolo. Vakacava o nanuma na yacadratou? Qo e dua na sala mo nanuma kina na yacadratou na le walu na yapositolo: E rua na Saimoni, rua na Jemesa, rua na Jutasa, o Saimoni (Pita) e taci Adriu, o Jemesa (luvei Sepeti) e taci Joni. O ratou na le va tale e wili kina e dua na daukumuni ivakacavacava (Maciu), e dua a vakatitiqa e muri (Tomasi), dua e kacivi mai na ruku ni vunikau (Nacanieli), kei na itokani i Nacanieli (Filipi).\nEratou le tinikadua na yapositolo mai Kalili, na vanua i Jisu. O Nacanieli mai Kena, o Filipi, Pita kei Adriu eratou kai Peceseita. Erau qai toki e muri i Kapenaumi o Pita kei Adriu, e rairai vakaitikotiko kina o Maciu. Erau vakaitikotiko tale ga e Kapenaumi se dua na vanua voleka o Jemesa kei Joni rau qai vakabisinisi ni qoli. Kena irairai ni yapositolo duadua mai Jutia o Jutasa Isikarioti, a qai veretaki Jisu e muri.\nNa vakatulewa bibi cava e cakava o Jisu ni oti nona masu voli ena bogi taucoko?\nO cei eratou yapositolo i Jisu? O rawa ni nanuma vakacava na yacadratou?\niMeli iMeli Digitaki na Tinikarua na Yapositolo i Jisu\njy wase 34 t. 82-83


Au na Veivosakitaka Vakacava kei Rau na Noqu iTubutubu na Nodrau Lawa? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Bicol Bislama Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Faroese Finnish Fon French Ga Georgian German Greek Haitian Creole Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Japanese Kabuverdianu Kachin Kamba Kannada Kikaonde Kikuyu Kiluba Kinyarwanda Kirghiz Korean Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Latvian Lingala Lithuanian Luo Macedonian Malagasy Malay Malayalam Maltese Mambwe-Lungu Maya Mongolian Myanmar Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Portuguese (Portugal) Punjabi Punjabi (Roman) Quechua (Cuzco) Quichua (Imbabura) Rarotongan Romanian Russian Samoan Sango Serbian (Cyrillic) Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tiv Tojolabal Tsonga Turkish Twi Tzotzil Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Xhosa Yoruba vakaViti\n“Niu se yabaki 15 au dau taleitaka na lawa rau cakava noqu itubutubu, ia qo niu sa yabaki 19 e dodonu me soli vakalevu vei au na galala.”—Sylvia.\nVakacava e va tale ga qori nomu rai? Ena vukei iko na ulutaga qo mo veivosakitaka kei rau nomu itubutubu na ituvaki qori.\nNi bera ni o tarogi rau nomu itubutubu me baleta na lawa rau cakava, vakasamataka eso na tikina qo:\nNi sega na lawa ena veilecayaki na bula. Vakasamataka mada e dua na gaunisala osooso. Ke sega na kena lawa, ivakatakilakila, cina, se sega ni yalani na totolo ni cici ni motoka ena tini ga ena leqa. Me vaka ga na lawa qori, na lawa tale ga e vale e vukea me kua ni yaco na leqa.\nVakaraitaka na nodrau kauaitaki iko nomu itubutubu. Ke sega ni dua na lawa e vale, e vakaraitaka qori ni rau sega ni kauaitaki iko dina. E macala ga ni na sega ni cakava qori e dua na itubutubu.\nO BAU KILA? E tu tale ga nodra lawa na itubutubu! Ke o lomatarotarotaka na tikina qori, wilika na Vakatekivu 2:24; Vakarua 6:6, 7; Efeso 6:4; kei na 1 Timoci 5:8.\nIa vakacava ke o se sega tiko ga ni lomavakacegu ena lawa rau cakava na nomu itubutubu?\nNi bera ni dou veitalanoa, vakasamataka mada qo. Vakacava o dau talairawarawa ina lawa rau cakava nomu itubutubu? Ke sega, ena rairai ka vakavuku mo kua ni se kerea me soli tale eso na galala vei iko. Ena vinaka mo wilika na ulutaga, “Rawa ni Rau Nuitaki au na Noqu iTubutubu?”\nKe vinaka na kemu irogorogo, vakarautaka na ka o via tukuna vei rau na nomu itubutubu. Ni o tuvana vakavinaka na nomu kerekere, ena vukei iko mo lewa vinaka na ka mo tukuna. O rawa tale ga ni kerea me rau lalawataka na gauna kei na vanua e veiganiti, mo dou veitalanoa kina. Na gauna dou veitalanoa kina, nanuma tiko e vica na tikina qo:\nVeidokai. E kaya na iVolatabu: “Na vosa kaukaua e vakatubura na cudru.” (Vosa Vakaibalebale 15:1) Qo na ka mo nanuma tiko, ke o veiba keirau nomu itubutubu, qai vakalewai rau ena lawa rau cakava, ena sega ni tini vinaka na veivosaki.\n“Na levu ga ni noqu dokai rau noqu itubutubu, rau dokai au tale ga vakalevu. Ni laurai na veidokai dina e rawarawa tale ga me keitou duavata ena vakatulewa e caka.”—Bianca, yabaki 19.\nVakarorogo. E tukuna na iVolatabu mo “totolo ni vakarorogo. . . , me berabera ni cudru.” (Jemesa 1:19) Kua ni guilecava ni o veivosaki tiko kei rau na nomu itubutubu, ena vinakati mo vakarorogo, sega wale ga ni o vosa.\n“Nida tubu cake tiko, eda nanuma ga nida sa kila e levu na ka ni vakatauvatani vei ira na noda itubutubu, ia e sega ni dina qori. Ena vinakati gona meda rogoca na nodra ivakasala se veidusimaki.”—Devan, yabaki 20.\nKauai. Saga mo raica na ka mai na nodrau rai na nomu itubutubu. Mo muria tale ga na ivakasala ena iVolatabu ni o “sega ni kauaitaka ga na ka e baleti [iko], ni kauaitaka tale ga na ka e baleti ira tale eso.” Kena ibalebale, mo kauaitaka na ka e baleti rau na nomu itubutubu.—Filipai 2:4.\nNa iwalewale cava o nanuma ni na mana vakalevu?\n“Au dau nanuma ga ni rau sega ni tokoni au se saqati au na noqu itubutubu. Ia au qai liaca ni rau via vukei au tiko, rau vinakata tale ga meu dua na tamata nuitaki. Na ka kece rau cakava e vakaraitaka nodrau lomani au.”—Joshua, yabaki 21.\nVakatututaka eso na ka. Kaya mada ke rau sa kotora e dua na lawa, oya me kua ni dua na aua na balavu ni nomu draiva ina vanua e caka kina na soqo. Saga mo kila na vuna. Vakacava rau kauai ena yawa ni vanua, se na soqo qori?\nKe o draiva, rawa ni o tukuna vei rau ni na tomani iko tiko e dua na nomu itokani.\nKe vauca na soqo, de dua mo vakamacalataka vei rau o cei ena tiko kina, o cei tale ga e cicivaka na soqo.\nNanuma tiko mo dau veidokai ena ka o tukuna, mo vakarorogo tale ga vakavinaka ena ka rau tukuna na nomu itubutubu. Mo vakaraitaka tale ga ni o “rokovi tamamu kei tinamu,” ena ka o tukuna se nomu ivakarau. (Efeso 6:2, 3) Ke rau veisautaka nodrau vakatulewa se sega, e bibi ga mo . . .\nDoka na nodrau vakatulewa. E bibi dina qori, ni na rawa ni uqeti rau nomu itubutubu me rau solia vakalevu vei iko na galala. Ke sega ni rawa na ka o vinakata o qai vakavu veiba, qori ena vakadredretaka ga na ka vei iko, ke dou mani veivosaki tale ena dua na gauna. Ia ni o muria se doka nodrau vakatulewa, rau na rawa ni solia tale vei iko eso na galala.\n“Rau na vakarogoci au na noqu itubutubu ni matata na ka au tukuna, au lewai au tale ga vakamatau. Rau na vukei au ena vakatulewa rau cakava, se rau na vakaraitaka e dua tale na iwali ni leqa. Era taleitaka na itubutubu ni caka na veivosaki, sega ni veiba e dau tini ena cudru.”—Devan.\n“Taura toka na gauna meu vulica qori, ia niu talaucaka vei rau noqu itubutubu na noqu rai, rau sega ni raicalataki au. Ke basika mada ga e dua na cala, ni caka na veivosaki ena yalovinaka ena vakilai tiko ga na vakacegu, ke sega mada ga ni keitou duavata kina.”—Joseph.\nO na vosa vakacava vei rau na nomu itubutubu ke o sega mada ga ni via vosa?\nO na sega ni veisautaka rawa na ka sa yaco, ia e tiko na ka o rawa ni cakava me vinaka kina na ituvaki. O na raica qori ena ulutaga qo.\niMeli iMeli Au na Veivosakitaka Vakacava kei Rau na Noqu iTubutubu na Nodrau Lawa?\nijwyp ulutaga 85


2 Tui 2 | iVolatabu ena Internet | Vakadewa ni Vuravura Vou\niKarua ni Tui 2:1-25\nKau cake o Ilaija ena cagi kaukaua (1-18)\nTaura o Ilaisa na isulu ni parofita nei Ilaija (13, 14)\nVakasavasavataka o Ilaisa na wai ni Jeriko (19-22)\nVakamatei ira na gonetagane e rua na bea mai Peceli (23-25)\n2 Ni vakarau kauti Ilaija+ cake i lomalagi* o Jiova ena cagi kaukaua,+ erau biuti Kilikali*+ mai o Ilaija kei Ilaisa.+ 2 E tukuna o Ilaija vei Ilaisa: “Au kerea mo tiko eke, ni talai au o Jiova i Peceli.” Ia e kaya o Ilaisa: “Me vaka ni bula dina tiko o Jiova o bula tale tiko ga o iko, au na sega ni biuti iko.” Erau lako sobu sara i Peceli.+ 3 Era mani lako yani vei Ilaisa na luvedra na parofita* mai Peceli, era kaya vua: “O kila tiko ni na kauta tani nikua o Jiova na nomu turaga me kua ni lewai iko?”+ E kaya o koya: “Au sa kila tiko. Moni tiko lo ga.” 4 E tukuna vua o Ilaija: “Ilaisa, au kerea mo tiko eke, ni talai au o Jiova i Jeriko.”+ Ia e kaya o koya: “Me vaka ni bula dina tiko o Jiova o bula tale tiko ga o iko, au na sega ni biuti iko.” Erau mani lako i Jeriko. 5 Era lako yani vei Ilaisa na luvedra na parofita era tiko mai Jeriko, era kaya vua: “O kila tiko ni na kauta tani nikua o Jiova na nomu turaga me kua ni lewai iko?” E kaya: “Au sa kila tiko. Moni tiko lo ga.” 6 E tukuna vua o Ilaija: “Au kerea mo tiko eke, ni talai au o Jiova ina Joritani.” Ia e kaya o koya: “Me vaka ni bula dina tiko o Jiova o bula tale tiko ga o iko, au na sega ni biuti iko.” Erau mani lako yani. 7 Era lako yani e 50 na luvedra na parofita mera lai vakararai tu mai vakayawa, ni rau duri volekata tu na Joritani o rau na rua. 8 E taura sara o Ilaija na nona isulu ni parofita,+ e lobia qai mokuta kina na wai mani tawase ina imawi kei na imatau, rau qai takosova na vanua mamaca.+ 9 Ni rau yaco ga i tai, e kaya sara o Ilaija vei Ilaisa: “Mo kerea na ka meu cakava vei iko ni bera niu kau tani vei iko.” E qai kaya o Ilaisa: “Au kerea me vakaruataki*+ mada ga vei au na yalo e tiko vei iko.”+ 10 E kaya o koya: “E dredre na ka o kerea. Ke o raica niu sa kau tani vei iko, ena sobuti iko, ke sega ena sega ga.” 11 Ni rau lako tiko erau veivosaki tale tiko ga, vakasauri ga e tawasei rau e dua na qiqi bukawaqa kei ira na ose bukawaqa,+ e lako cake sara i lomalagi* o Ilaija ena cagi kaukaua.+ 12 E rai tiko ga o Ilaisa, e qolouvaka: “I tamaqu, i tamaqu! Na qiqi nei Isireli kei ira na nona dauvodo ose!”+ Ni sega tale ni raici koya, e taura ga na nona isulu qai dresuka rua.+ 13 Oti qori e tomika na isulu ni parofita+ nei Ilaija e lutu mai vua, e lesu tale me lai duri ena bati ni Joritani. 14 E mani taura na isulu ni parofita nei Ilaija a lutu mai vua qai mokuta kina na wai, e kaya: “I vei o Jiova na Kalou i Ilaija?” Ni mokuta na wai e tawase ina imawi kei na imatau, e takoso sara o Ilaisa.+ 15 Nira raici koya yani vakayawa na luvedra na parofita era tiko e Jeriko, era kaya: “Sa sobuti Ilaisa na yalo tabu a sobuti Ilaija.”+ Era lako yani mera tavaki koya, ra qai tekicuva vua ina qele. 16 Era kaya vua: “Era tiko qo e 50 na tagane yaga kei ira na nomuni dauveiqaravi. Yalovinaka, mera lai vaqara na nomu turaga. De kauti koya cake na yalo* i Jiova qai biuti koya ena dua na ulunivanua se dua na buca.”+ Ia e kaya o Ilaisa: “Moni kua ni talai ira.” 17 Era cikevi koya tiko ga mani madua kina, e kaya sara: “Ni talai ira.” Era tala sara e 50 na tagane, era vaqaqara tiko ga me tolu na siga ia era sega ni kunei koya. 18 Nira lesu yani vua, sa tiko mai Jeriko.+ E mani kaya vei ira: “Au a tukuna moni kua ni lako.” 19 Sa dede toka era kaya vei Ilaisa na lewenikoro: “Sa toka vinaka na koro qo me vaka ga e raica tiko na noqu turaga,+ ia na wai ga e ca, na qele tale ga e sega ni vua.”* 20 E kaya o koya: “Moni kauta mai vei au e dua na boulu lailai vou, moni biuta kina na masima.” Era mani kauta yani vua. 21 E lako sara yani o koya ina soniwai qai biuta kina na masima,+ e kaya: “Qo na ka e tukuna o Jiova, ‘Au sa vakasavasavataka na wai qo. Ena sega tale ni vakavuna na mate se yava.’”* 22 E savasava tiko ga na wai me yacova mai qo me vaka na ka e tukuna o Ilaisa. 23 E qai biuta na vanua oya o Ilaisa me lako cake i Peceli. Ni muria tiko na sala, era lako mai na koro eso na gonetagane, era vakalialiai koya sara,+ era kaya tiko ga vua: “Lako cake ulucou! Lako cake ulucou!” 24 Oti e raivuki e raici ira, e cudruvi ira ena yaca i Jiova. Erau lako mai veikau e rua na bea yalewa,+ rau qai basuraka e 42 na gone.+ 25 E lako tiko ga o Ilaisa me yaco i Ulu i Kameli,+ mai kea e qai lesu i Samaria.\n^ Qo e sega ni o Kilikali volekati Jeriko, o Kilikali qo e tiko ena veitokaitua volekati Peceli.\n^ “Na luvedra na parofita” e rairai dusia e dua na koronivuli era vakavulici kina na parofita, se dua na nodra isoqosoqo na parofita.\n^ Se “rua na iwasewase.”\n^ Se rawa ni, “vakavuna na lutudole.”\n^ Se rawa ni, “lutudole.”\n2 Tui 2


Predictions ni sega ni vakawati na veisotari ni futbol - Soccerbetshoot.com: Veicaqe Betting na ivakasala ni & Soka Predictions\n+7/ 9584-983-763isegafOi kemuni@sokabAutshoot.cOi kemunim\nPredictions ni sega ni vakawati na veisotari ni futbol\nPredictions ni qito sega ni vakamau mai vei SoccerBetShoot e solia vei iko na duidui eso mai na sotasota duidui ni odds mai na 1.5+ me 3+ kei na kena efficiency 83.33%. Noda timi kenadau ni vakadeitaka ni soka predictions tipsters e dau solia vei kemuni e veisiga na iwalewale ni vakasukasuka dodonu mai na sotasota soka yadua. Eda sa vakadikeva iwiliwili dikevi me baleti ira kece Tikite ni veicaqe predictions na veika keimami solia vei kemuni, oqori na sala e rawa mo maroroya kina na gauna ka biuta na cakacaka oqori vei keda. Ena kena gadrevi mo rawata eso na yalodei keitou vakatura mo tekivu ena odds lailai ka qai toso yani ki liu e levu cake na sa cecere na seyavu soka predictions kei na Saumi koula. Na cava ga o digitaka ena qito keitou vakatura mo muria na ivakarau ni lewai ilavo, me tekivu mai na iwalewale ni vakatovolei ni rawaka e veigauna. Kakua ni solia ni ko se bera mada ga ni bau veivosaki kei iratou na neitou timi me baleta na ivakasala tale eso. Keitou nuitaka me 'u na raici kemuni ni ko ni sa tiki ni Veicaqe predictions kei na Bets ni galala parokaramu, me vaka ni da dau kasitama ena kedra maliwa na tani 100.000 subscriber.\nVEISOTARI NI SEGA NI VAKAWATI\n€45.00 – €90.00 Digia na digidigi


Vakalutu—Cava e Kaya na iVolatabu?\nNa yalewa vuku e muria na veidusimaki ni nona lewaeloma\nE muduki dole e veiyabaki nodra bula e tini vakacaca na milioni na gone era se buketetaki tiko, qori e sivia na kedra iwiliwili na lewenivanua ena levu na matanitu.\nE bibi na nona digidigi e dua se na kena vakayacori na ka e dodonu?\nEra dau vakalutu e levu na yalewa ena vuku ni leqa vakailavo, leqa vakavuvale, cakacaka, era via galala mera tomana nodra vuli, se ra sega ni vinakata mera itubutubu le dua. Eso tale era vakabauta ni cala na vakalutu, qai vakaraitaka kina e dua na yalewa bukete na veidabui.\nE ka talei vua na Kalou na bula, vakabibi na noda bula na tamata. (Vakatekivu 9:6; Same 36:9) Na ivakavuvuli qori e baleti ira na gone era se tiko ena katonigone, e inaki ni Kalou mera karoni e keri me yacova nodra sucu. E kaya e dua na dauvola iVolatabu: “Oni sogolati au ena katonigone i tinaqu. Na matamuni mada ga e raici au niu se kunekunetaki tiko, sa volai tu ena nomuni ivola na veisiga era buli tiko kina na veitikiqu kece.”—Same 139:13, 16.\nE laurai tale ga na rai ni Kalou me baleta na gone e se bera ni sucu ena Lawa a soli vei ira na Isireli kei na noda lewaeloma soli vakalou. E tukuni ena Lawa me isau ni bula na bula. Ena totogi mate o koya e vakamavoataka na yalewa bukete qai mate na gone e se bera ni sucu. (Lako Yani 21:22, 23) Ia era na dikeva e liu na turaganilewa na inaki kei na ituvaki e yaco kina na leqa.—Tiko Voli Mai na Lekutu 35:22-24, 31.\nE soli tale ga vei keda na tamata na lewaeloma. Ni muria e dua na yalewa na ka e tukuna nona lewaeloma qai rokova na bula i luvena e se bera ni sucu, ena savasava nona lewaeloma. * Ia ke sega ni muria, ena rawa ni vakaleqai koya se beitaki koya tale nona lewaeloma. (Roma 2:14, 15) E laurai ena levu na vakadidike ni o ira na yalewa era vakalutu e rawarawa mera nuiqawaqawa qai lomaocaoca.\nVakacava ke sega ni namaka e dua na yalewa me bukete qai leqataka me susuga vakacava na luvena? E yalataka na Kalou vei ira na yalodina ni muria nona ivakatagedegede: “Oni na yalodina vei koya e yalodina, ena tabucala na nomuni valavala vua na tamata e tabucala.” (Same 18:25) E kaya tale ga na iVolatabu: “Ni taleitaka na lewadodonu o Jiova, ena sega ni biuti ira na nona tamata yalodina.”—Same 37:28.\n“E vakadinadina vei ira na nodra lewaeloma, na veika tale ga era vakananuma e beitaki ira se vakadonui ira.”—Roma 2:15.\nVakacava ke o vakalutu ena dua na gauna sa oti?\nE kaya o Ruci e dua na itubutubu le dua: “Au sega ni rawa ni qarava tale e dua na gone, ni sa tolu tu na luvequ. Ia na gauna au vakalutu kina, au kila niu cakava e dua na ka vakadomobula.” * Vakacava ena vosoti Ruci na Kalou ena ka e cakava?\nE vakatotomuria o Jisu na rai ni Kalou ni a kaya: “Au sega ni lako mai meu kacivi ira na yalododonu, meu kacivi ira ga na ivalavala ca mera veivutuni.” (Luke 5:32) Ke da cala bibi mada ga, ena tu vakarau na Kalou me veivosoti ke da rarawataka dina na noda cala qai veivutuni se kerea nona veivosoti. (Aisea 1:18) E kaya na Same 51:17: “Na uto e kavoro qai bibivoro, kemuni na Kalou, oni na sega ni cata.”\nKe masu ena yalomalumalumu vua na Kalou o koya e veivutuni, ena savasava nona lewaeloma qai vakila na vakacegu ni vakasama. E kaya na Filipai 4:6, 7: “Na ka kece me vakaraitaki vua na Kalou ena masu kei na kerekere salavata kei na vakavinavinaka, ena qai taqomaka na lomamuni kei na nomuni vakasama na vakacegu ni Kalou e uasivia na vakasama kece.” * E vakila na vakacegu o Ruci ni vulica na iVolatabu qai talaucaka na lomana vua na Kalou. E kila tale ga ni tu vua na Kalou “na veivosoti dina.”—Same 130:4.\n“E sega ni totogitaki keda [na Kalou] me vaka na noda ivalavala ca, se me sauma vei keda na ka e dodonu me isau ni noda cala.”—Same 103:10.\n^ para. 8 Ke rivarivabitaki mada ga na bula nei tina se o gone, sega ni ulubale ya ni kena vakayagataki na wainimate se so tale na veiqaravi vakavuniwai me muduki dole kina na bula ni gone se buketetaki tiko. Ia ke yaco e dua na leqa ena gauna ni vakasucu qai vinakati me vakatulewataki me bula o tina se o gone, rau na vakatulewa sara ga ena ituvaki qori na veiwatini. E tu tu yadua me qai caka na vakatulewa va qori ni sa totoka na veiqaravi vakavuniwai ena levu na vanua.\n^ para. 14 Ena veivakacegui tale ga na inuinui ni veivakaturi. Raica na ulutaga “Taro na Dauwiliwili” ena Vale ni Vakatawa 15 Epereli, 2009, e vakamacalataki kina eso na ivakavuvuli vakaivolatabu me baleta nona vakaturi na gone e mate ni bera ni sucu.\niMeli iMeli Vakalutu\nCava e Kaya na iVolatabu me Baleta na Vakalutu?


iOtioti ni Tui Vinaka kei Isireli—Josaia | iTalanoa Vakaivolatabu\niOtioti ni Tui Vinaka kei Isireli\nNI SE qai yabaki walu ga o Josaia sa mai tui sara ena rua na yavusa ena ceva kei Isireli. Era mai vukei koya gona kina e so na qase me vakatulewa ni sa rui gone.\nNi sa vitu na yabaki nona veiliutaki tiko sa qai tekivu vakasaqarai Jiova o Josaia. E muria na nodra ivakaraitaki na tui vinaka me vakataki Tevita, Jiosafati kei Esekaia. E vakaraitaka nona yaloqaqa ni se qai yabaki tini vakacaca ga.\nEra sa ivalavala ca tu na Isireli ena dua na gauna balavu. Era qaravi kalou lasu, ra qai sokalou ina matakau. Sa qai lako yani o Josaia kei ira nona tamata mera kauta laivi mai na vanua na sokalou lasu. E bau cakacaka vakaitamera toka oqo ni levu sara ga era qaravi kalou lasu. O na rawa ni raici Josaia kei ira na nona tamata nira vorolaka tiko na matakau.\nOti oya sa qai lesia o Josaia e tolu na tamata me ratou vakatulewa ena kena vakavinakataki na valenisoro i Jiova. E kumuni mai na ilavo vei ira na lewenivanua, ratou qai vakayagataka na dau vakatulewa me saumi kina na veika ena vakayagataki ena taravale. Ena gauna era cakacaka tiko kina ena valenisoro, a kunea o Ilikaia na bete levu e dua na ivola bibi a sa yali tu mai vakabalavu. Oqo na ivola ni ivunau i Jiova a vola o Mosese.\nSa qai kau vei Josaia, qai kerea me wiliki vua. Ni vakarogoca tiko e kila sara ga mai kina nira sega ni muria dina tiko na ivunau i Jiova na Isireli. E rarawataka vakalevu na ka oqo o Josaia, qai dresulaka na nona isulu me vaka o sa raica tiko oqori. E kaya: ‘Sa cudruvi keda o Jiova, nira a sega ni muria na ivunau ena ivola qo o ira na tukada.’\nSa qai talai Ilikaia o Josaia me lai taroga se cava ena cakava vei ira o Jiova. E lai tarogi Ulita na parofita yalewa o Ilikaia. Sa qai kaya mai vua o Ulita na itukutuku mai vei Jiova me lai tukuna vei Josaia: ‘Ena rusa na koro o Jerusalemi kei ira kece na lewena nira qarava tiko na kalou lasu, era vakasinaita tale ga na vanua ena veika ca. Ena vuku ga ni nomu caka vinaka Josaia, ena sega ni yaco kina na veivakarusai oqo me yacova mada nomu mate.’\n2 Veigauna 34:1-28.\nQito Vakaivolatabu me Baleti Josaia\nE ivakaraitaki ca o tamana, ia e digia o Josaia me qarava na Kalou. Cava e vukei koya me cakava na ka e dodonu?\nNa iTalanoa kei Josaia: Lomani Jiova; Cata na ka Ca\nNona lomani Jiova o Josaia e uqeti koya me muduka na sokalou lasu e Juta. E vakarerei qai tusaqati, ia vakacava ena rawa vinaka nona sasaga?\niMeli iMeli iOtioti ni Tui Vinaka kei Isireli


WILIKA ENA VOSA Afrikaans Albanian Amharic Arabic Armenian Bulgarian Cebuano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Cibemba Croatian Czech Danish Dutch English Estonian Finnish French Georgian German Greek Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Malagasy Myanmar Norwegian Ossetian Polish Portuguese (Brazil) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tetun Dili Thai Tigrinya Tsonga Turkish Twi Ukrainian Vietnamese Xhosa Zulu vakaViti\nE dau vakau vakacava na ivola ena gauna vakaivolatabu?\n▪ E dau vakayagataka na matanitu o Perisia na tabana ni vakau ivola ni vanua ya me dau vakauta na ivola e vauca na ka e baleta na matanitu. E vakamacalataka na ivola na Esiteri ena iVolatabu na ka e dau cakava na matanitu o Perisia me vakauta kina na ivola: “A sa volavola ko [Moatekai] ka cavuti Easuerosi na tui, ka tabaka e na mama ni tui, ka vakauta na veivola vei ira era daucicitaka nai vola, kei ira sa vodo ose, kei ira sa vodo meule, kei na kameli, kei na manumanu totolo.” (Esiteri 8:10) Na matanitu o Roma e tiko tale ga na nona taba ni veiqaravi va qori me dau kauta na ivola ni matanitu se mataivalu.\nKe dua e vola ga na nona ivola, me vaka na nona ivola na yapositolo o Paula kei na so tale, ena sega ni vakatarai me soli ena tabana ni veiqaravi va qori. Ke dua e vutuniyau, e rawa ni tala ga e dua na bobula me kauta na nona ivola. Ia e levu era dau solia ga vei ira na nodra itokani voleka, se so na vulagi era gole tiko ena vanua e vakau kina na ivola. Era rawa ni kauta na ivola na lewenivuvale, itokani, sotia, se so na dauveivoli. E macala ga ni na laurai vinaka o koya ena kauta na ivola, me dau nuitaki, e rawa ni tukuna vakavinaka na itukutuku e vinakati me vakasavui qai taqomaka tale ga vakavinaka na ivola. E tukuna na iVolatabu ni o Paula e dau solia eso na nona ivola vei ira na tacina lotu vaKarisito era gole tiko ena dua na vanua.—Efeso 6:21, 22; Kolosa 4:7.\nE dau caka vakacava na veivoli e Isireli makawa?\n▪ Na ivurevure ni ilavo ni matanitu o Isireli na iteitei, susu manumanu kei na veivoli. Na iVolatabu e cavuta na makete era tiko ena matamata ni koro—“matamata-ni-koro ni sipi,” “matamata-ni-koro ni ika” kei “matamata-ni-koro mai na tu-i-cake.” (Niemaia 3:1, 3; Jeremaia 19:2) Na yaca kece qori e vakaibalebaletaka na ivoli era volitaki ena dui vanua era volitaki kina. Na iVolatabu tale ga e cavuta na nodra ‘gaunisala na dauvavavi’ e Jerusalemi kei na levu na ivoli era volitaki kina.—Jeremaia 37:21.\nVakacava na kedra isau? E tukuna e dua na ivakamacala vakaivolatabu: “E dau veiveisau na isau ni iyaya ena veisenitiuri sa oti, qai dredre me vakadeitaki na isau ni dua na ivoli ena dua na gauna kei na vanua e volitaki kina.” Ia ena so na itukutuku makawa okati kina na iVolatabu, e tukuni ni dau tubu na isau ni iyaya ena gauna ya. Kena ivakaraitaki, era dau volitaki vakalevu ena gauna makawa na bobula. A volitaki o Josefa ena 20 na tikinisiliva—de dua ena sikeli—kena irairai qori na ivakatautauvata ni isau ni dua na bobula ena ika18 ni senitiuri B.S.K. (Vakatekivu 37:28) Ena tolu na drau na yabaki tarava sa 30 na sikeli na kena isau. (Lako Yani 21:32) Ena ikawalu ni senitiuri B.S.K., sa tubu cake tale ena 50 na sikeli. (2 Tui 15:20) Ena rua tale na senitiuri tarava, qo na gauna e veiliutaki kina na matanitu o Perisia, sa qai tubu sara ina 90 na sikeli se sivia. Koya gona, na veitubuyaki ni isau ni iyaya, e dua na leqa e yaco ena veitabagauna sa oti me yacova mai nikua.\n[iYaloyalo ena tabana e 22]\nDua e dau kauta na ivola ni Perisia\niVakatakarakara ni makete e volitaki kina na vuata\nw12 9/1 t. 22


levu tale na vosa\nIVakadewa 0.7.0 – The future of translation interface!\nJanueri 12, 2011 mai vei ofer 3 Ivakamacala\nThe arms race is still in progress, and Transposh is the first plugin (that we know of) to support (really support, working support) me baleta na 60 languages by adding Esperanto support using Apertium engine, for now it only works for English and Spanish blogs, but will add more languages upon demand.\nFailitaki ena ruku ni: Vagalalataki na veika me kacivaki Vagalala vata kei: 0.7, apertium translate, Lalai, levu tale na vosa, vakacegui, themeroller, ui, Vidio\nIVakadewa 0.6.4 – E sega tale ni sega na ivava na dautara\nOkotova 14, 2010 mai vei ofer 2 Ivakamacala\nMatt kei au\nEna gauna oqo eda sa vauci ena e sega ni dua tale mai vei Matt Mullenweg, na Dauniveibuli ka bulia na vatavata ni WordPress.\nEna veivakatarogi oqo ni lasutaki taucoko e, Ena vukei keda kece oqo mera kila deivaki na cava e ka vou ena Matt 0.6.4:\nOfer: Bula na Matt, sa vakaevei tiko nikua?\nMatt: Au sega vakadua ni sa marau na yaloqu me baleta e dua na gauna 0.01 vagalalataki ni dua na plugin ni bera na!\nOfer: Na cava na vuna o ya?\nMatt: Au nanuma ni o sa qai rawata tiko na Yalo ni wordpress ena soli itukutuku qo\nOfer: Au na?\nMatt: Io, o sa kena itinitini ni ira vata kei na vatavata ka sega ni hacking wavokita, Au taleitaka na dina ni o na kena itinitini ni a taura na gauna na ka era na cakava me translatable na nomu plugin veisemati kei na qaravi ni tabana, ka me vaka ni o e vinaka, o ni kauta mai e dua na buloqo galala!\nOfer: Gee, vakavinavinaka! oqo na au na rawata vakacava eso tale na tamata me na iVakadewa ni noqu plugin?\nMatt: Tarogi iratou ga nomu vei ira era vakayagataka me ra cakava o ya, Au vakadeitaka ni o na solia vei ira na ka me dinau.\nOfer: Tukuna vei ira na veika kece me baleta na poedit kei na vakasaqari?\nMatt: Lako mai, me vaka au dau tukuna, e tiko e dua na plugin na! Ka sa dodonu beka mo kila me vaka ni ko sa vakadewataka e iko se cau eso na moici lalai.\nOfer: O tukuna tiko localization ni codestyling?\nMatt: Io, oqori e dua, e dua e rawa ni o vakayagataka. Ia au sa solia vei iko e dua na taro\nOfer: Me baleti au?\nMatt: Io, na cava na vuna e sega ni ni o vakayagataka kina na Transposh ni cakava tiko oqo?\nOfer: Sega sara ga ni raica na vuna, ni sa tiko rawa e dua na plugin cecere ni sa, na cava na vuna ni replicate?\nMatt: Au raica ni o sa rawata tiko e.\nOfer: Dusidusi ni kena veika?\nMatt: Na Yalo ni wordpress, wasea, veikauwaitaki, dolava na ivurevure, kei na loloma ni galala.\nOfer: Au na nuitaka, vinaka vakalevu sara me baleta na tiko vata kei keda.\nMatt: Vinaka vakalevu, ena gauna ka tarava, Yalovinaka mo vakatarogi au ena dua na ivakatakilakila levu, Kevaka me 'u sa na vakamatavulo taucoko na veivakatarogi me baleta yadua na vagalalataki ni plugin lailai ena wordpress, Au na sega ni tiko na galala na gauna me ra qai vakatorocaketaki na wordpress ka lako mai ki na wordcamps.\nOfer: Ena taura na notisi, vakavinavinaka tale!\nVinaka, vakavinavinaka Matt mai duavata kei keda, eso na ituvatuva e vakuria talega ki na mataqali oqo e na vosa vaka-na vakadewa ka vakuri (ena veitokoni ni iVakadewa ni google), vakadewataka na tolu na veivosa vovou vakuri kina Bing. Na noda rawa ni veivakaleqai na na nodra ni gettext me vakaduavatataki kina e vakavurea kina na leqa, vata kei na so tale na moici.\nMe vaka ena veigauna – Keitou nuitaka ni o na marautaka na ilavelave oqo\nFailitaki ena ruku ni: Vagalalataki na veika me kacivaki Vagalala vata kei: bing (MSN) dauvakadewa, veivakatarogi lasutaki, gettext, vakadewataka na Google, Matt ni rau na mullenweg, Lalai, levu tale na vosa, vakacegui


iTalanoa ni Nona Bula: Au Veiyaloni kei na Kalou, au Veiyaloni Tale ga kei Tinaqu | Vulici\nWILIKA ENA VOSA Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chuvash Croatian Czech Danish Dutch Efik English Estonian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kamba Kannada Kazakh Kikuyu Kinyarwanda Kirghiz Kiribati Kirundi Korean Latvian Lithuanian Luganda Luo Macedonian Malagasy Malay Malayalam Marathi Marshallese Maya Mixe (North Central) Mongolian Moore Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Sena Serbian (Cyrillic) Serbian (Roman) Shona Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Umbundu Urdu Uzbek Vietnamese Waray-Waray Wolaita Yoruba Zapotec (Isthmus) vakaViti\nTalanoataka o Michiyo Kumagai\nE TAROGI au o tinaqu: “Na cava o sega ni via sokaloutaki ira kina na noda qase? O kila tiko ni vukudra ga o bula kina? O sega ni vakavinavinakataki ira? Na cava mo biuta kina na ivakarau sa dau muri tiko mai? Nomu sega ni via rokovi ira noda qase e vaka mo tukuna tiko ni ka vakalialia na noda sokalou.” Oti qori e tagi o Na.\nE sega ni dau vosa va qo o Na, ni a tuvanaka meu vulica na iVolatabu. E cakava qori me kua kina ni vuli. Au dau dokai koya, e dredre sara ga meu beca na nona ivakasala. Ia au cakava qo meu vakamarautaki Jiova. E rawa ga ena nona veitokoni.\nVEISAU MEU LOTU VAKARISITO\nKeitou lotu Buda me vakataki ira e levu e Japani. Ia ena loma ga ni rua na vula au vuli kei ira na iVakadinadina i Jiova, au vakadeitaka ni dina na iVolatabu. Au vulica ni tiko na Tamaqu vakalomalagi, au vinakata sara ga meu kilai koya. Keirau dau veitalanoataka kei Na na ka au vulica tiko. Au sa tekivu soqoni ena Sigatabu ena Vale ni Soqoni. Ni levu na ka dina au kila, au tukuna vei Na niu sa na sega ni vakaitavi ena lotu Buda. E veisau sara ga nona rai. E tukuna: “E ka vakamadua ni dua na lewenivuvale e sega ni lomani ira na noda qase.” E tukuna meu tinia na vuli iVolatabu kei na soqoni. Au sega ni tadra ni na tukuna qori o Na! Sa veisau sara ga o koya.\nAu vulica ena Efeso wase 6, ni vinakata o Jiova meu talairawarawa vei rau noqu itubutubu. E totaki Na o Tamaqu. Au nanuma keu rogoci rau, rau na rogoci au tale ga, ena vinaka na neitou veimaliwai. E vinakati tale ga meu vakavakarau ena veitarogi e koronivuli. Au mani vakadonuya meu cakava na ka rau vinakata me tolu na vula. Ia au yalataka vei Jiova niu na tiko tale ena soqoni ni oti qori.\nE rua na vuna e sega ni vinaka kina noqu vakatulewa. Kena imatai, au nanuma ni na dei na noqu vakatulewa ni oti e tolu na vula. Ia qo au sa waloloi vakayalo, sa tekivu meu yawaki Jiova. Kena ikarua, rau vakaukauataki au na noqu itubutubu meu biuta na ka kece e vauca na sokalou dina.\nVEIVUKE KEI NA VEITUSAQATI\nNiu tiko ena soqoni, au sotava e levu era tusaqati tale ga mai vale. Era vakadeitaka ni na vakaukauataki au o Jiova. (Maciu 10:34-37) Era uqeti au niu rawa ni vukei ratou noqu vuvale me ratou rawata na bula. Au mani masuti Jiova vagumatua, me vakavulici au meu dau nuitaki koya.\nE duidui na sala au tusaqati kina e vale. Dau vakamasuti au o Na meu veisau. Levu na gauna au galu tu ga. Ia na gauna au vosa kina, keirau dau veiba ni keirau sa dui kauaitaka ga na neirau rai. Ena rairai vakamalumutaka na cudru keu kauaitaka tale ga nona rai kei na nona vakabauta. Rau solia vakalevu na cakacaka meu rawa ni tiko ga e vale. Ena so na gauna au sogo tu ga e tuba, se sega ni maroroi na kequ.\nE qara veivuke o Na. E vakamasuti noqu qasenivuli, ia e sega ni kauai. E kauti au i valenicakacaka vei nona manidia me uqeti au ni tawayaga na lotu kece. Ni lesu i vale, e qiriti ira na wekai keitou me kerea nodra veivuke, dua na ka nona tagi. Au rarawa sara ga, ia ratou uqeti au na qase ni ivavakoso meu vakasamataki ira kece sa vunau tiko kina o Na.\nErau tukuna vei au noqu itubutubu meu lai vuli ena univesiti. Rau lalawataka me rau vakarautaka na ka erau nanuma ni vinaka duadua. Erau nuitaka niu na kunea e dua na cakacaka vinaka. E dau dredre me keitou veivosaki vinaka, au mani volavola vei rau meu vakamacalataka na noqu isausau. E vakarerei au o Ta ena levu ni nona katakata: “Ke o nanuma ni o rawa ni kunea e dua na cakacaka, mo sa kunea e dua nimataka, ke sega mo biubiu.” Au masulaka qori vei Jiova. Ena cakacaka vakavunau ena siga tarava, rau kerei au e rua na tacida yalewa meu vakavulici luvedrau. E sega ni taleitaka o Ta na ka au cakava tiko, e galuvi au kina, e sega ni qai kauaitaki au. E tukuna o Na ni vinaka cake meu dua na dau basulawa, meu kua ga ni iVakadinadina i Jiova.\nE vukei au o Jiova me donu noqu rai, meu kila tale ga na ka meu cakava\nAu veinanuyaka ena so na gauna ke vinakata o Jiova me va sara qo noqu beca na ka rau vinakata noqu itubutubu. Ia e yaga na noqu dau masu kei na noqu vakasamataka vakatitobu na tikinivolatabu e vakamacalataka na loloma i Jiova, me donu kina noqu rai me baleta na veitusaqati, meu kila tale ga ni rau kauaitaki au na noqu itubutubu. E vukei au o Jiova me donu noqu rai, meu kila tale ga na ka meu cakava. Niu vakaitavi vakalevu ena cakacaka vakaitalatala, na levu tale ga ni noqu taleitaka. Mani noqu isausau na painia.\nEra rogoca eso na tacida yalewa niu vinakata meu painia, era vakasalataki au meu wawa mada me malumu na ituvaki e vale. Au kerea na vuku, au vakekeli, au dikeva tale na vuna au via painia kina, au veitalanoa tale ga kei ira na tacida matua. Au vakadeitaka meu vakamarautaki Jiova. Kena ikuri, keu painia mada ga ena sega ga ni veisautaka nodrau rai na noqu itubutubu.\nAu tekivu painia ena iotioti ni yabaki ni noqu vuli. Sega ni dede, au vinakata meu veiqaravi ena vanua e vinakati kina vakalevu na veivuke. Ia rau sega ni taleitaka noqu itubutubu meu biubiu e vale. Au mani wawa meu yabaki 20. Meu vakamarautaki Na, au kerea na valenivolavola ni tabana meu veiqaravi ena muaira kei Japani, nira tiko kina na wekai keitou.\nEna ilesilesi qori, au kalougata niu raica nodra papitaiso e levu au vakavulica. Au vulica na vosa vakavalagi meu vakarabailevutaka noqu veiqaravi. Keitou ivavakoso vata kei na rua na tacida tagane erau painia lavotaki. Dua na ka nodrau gugumatua me rau vukea e levu. Au mani vinakata meu painia lavotaki. Ena gauna qori, e vakarua nona tauvimate bibi o Na. Au mani lesu i vale meu qaravi koya. E kurabui sara ga, e veisau kina vakalailai nona rai.\nNi oti e vitu na yabaki, e volavola mai vei au o Atsushi, e dua vei rau na tacida tagane painia au vakamacalataka oti. E kaya ni vakasamataka tiko me vakawati, e via kila na kequ ituvaki kei na noqu rai. Au sega mada ga ni vakasamataka ni keirau a veidomoni ena gauna ya. Ni oti e dua na vula, au vola vua niu vinakata me keirau veikilai. Keirau raica ni levu na ka keirau taleitaka vata, keirau vinakata me keirau veiqaravi vakatabakidua, se mani ilesilesi cava ga e lesi vei keirau. Toso na gauna keirau vakamau sara. Dua na ka noqu marau ni tiko tale ga o Na, o Ta, kei na vica na wekai keitou!\nSega ni dede neirau painia tudei, e lesi o Atsushi me isosomi ni vakatawa ni tabacakacaka. E tarava mai e dua tale na veivakalougatataki. Keirau lesi me keirau painia lavotaki keirau qai veiqaravi vakaivakatawa ni tabacakacaka. Oti na imatai ni neirau veisiko ena ivavakoso kece, eratou qiri mai na valenivolavola ni tabana me ratou taroga, ‘Drau vinakata mo drau veiqaravi vakaivakatawa ni tabacakacaka e Nepal?’\nNeirau veiqaravi ena vica na vanua qo au vulica kina e levu na ka me baleti Jiova\nAu veinanuyaka ena vakacava na nodrau rai na noqu itubutubu niu sa na gole vakayawa. Au mani qiriti rau. E sauma mai o Ta, e kaya: “Qori na vanua vinaka.” Ena macawa yani e liu, dua nona itokani e solia vua na ivola me baleti Nepal, e nanuma kina ni vanua vinaka ni gade.\nNi keirau marautaka tiko neirau maliwai ira na itokani mai Nepal, keirau vakalougatataki tale. Sa wili tale ga o Bangladesh ena tabacakacaka keirau lesi kina, e voleka toka ia e levu na ka e duidui kina. E levu na yalava ni cakacaka. Oti e lima na yabaki keirau lesi tale i Japani, keirau marautaka tiko ena gauna qo na neirau veisiko.\nAu vulica e levu sara na ka me baleti Jiova ena neirau veiqaravi e Japani, Nepal kei Bangladesh! E duidui na itovo kei na ka era kilai kina na vanua qo. Era talei kece na lewenivanua. Au vakadinadinataka nona kauaitaki ira yadua o Jiova, e ciqomi ira, vukei ira qai vakalougatataki ira.\nE vakalougatataki au o Jiova niu mai kilai koya, na itavi e lesi au kina, kei na dua na watiqu vinaka. E vukei au meu vakatulewa vinaka, e vinaka na neirau veiwekani kei na noqu veimaliwai kei ratou e vale. Au vakavinavinakataki Jiova ni keirau sa veitokani vinaka tale kei Na. Au marautaka vakalevu niu veiyaloni kei na Kalou, au veiyaloni tale ga kei tinaqu.\nKeirau marautaka neirau veisiko ena ivavakoso\niMeli iMeli Au Veiyaloni kei na Kalou, au Veiyaloni Tale ga kei Tinaqu


News Page - Viti FM - Page 2\nAll Blacks prop Karl Tu’inukuafe: vakarau laki qito ki Varanise.\nE sa na gole tiko me laki qito ki Varanise na prop ni All Blacks kei na Blues, o Karl Tu’inukuafe. Ena laki lewena tiko na timi ni Top 14 na Montpellier ena yabaki mai oqo. Na timi talega oqo e ratou liutaka tale tikoga na ituvatuva ni poidi ena gauna oqo. Na dauqito oqo e […]\nDIGITAKI OTI E 12 NA DAU NI VAKATAGISICI – MEN’S CHAMPIONSHIP\nSa kacivaka na FUNA e 12 na yaca ni dau ni vakatagisici me ratou na vakatulewataka na qito netevolo siga rua nodra na turaga na Punjas Fiji Netball Men’s Championship 2022. Mai na 12 oqori, lewe 5 e na wadravi matua sara na nodratou vakatagisici ka namaki mena soli vei ratou na Fiji A Umpire Badge. […]\nMāori All Blacks ena sota tiko vaka rua kei Ireland.\nE ratou na sota tiko vaka rua na Māori All Blacks kei na timi ni Ireland ena nodratou na tour tiko mai Niu Siladi. Na imatai ni nodrau sota ena caka e Hamilton ena Jiune 29 , na kena i karua ena vakayacori e Wellington ena Jiulai 12. Rau se qai sota ga vakarua na […]